Enpresa elektrikoak "kontrol publiko eta sozialaren menpean" jartzea eskatu du ELAk\nSindikatuak elektrizitatearen prezioa finkatzeko sistema aldatzea ere proposatu du, energia guztia iturri garestienaren prezioaren arabera ordain ez dadin.\nHainbat entxufe etxe batean. Argazkia: EITB Media.\nArgindarraren orduko megawattaren prezioa 79 euroraino jaitsiko da igande honetan\nELA sindikatuak Espainiako konpainia elektrikoak "kontrol publiko eta sozialaren menpean" jartzea eskatu du astearte honetan, elektrizitatearen prezioaren igoera geldiarazteko.\nELAk elektrizitatearen prezioaren igoerari aurre egiteko proposamenak azaldu ditu Bilbon, besteak beste, elektrizitatearen prezioa finkatzeko sistema aldatzea eta iturri garestienaren prezioaren arabera energia guztia ez ordaintzea, energia "merkatu logikatik" ateratzea, konpainia elektrikoek jasotzen dituzten "ezkutuko bidesariak" mugatzea eta elektrizitatearen BEZa % 4ra jaistea.\nPedro Sanchezen Gobernuak "argindar enpresa handien xantaiari men egin dio, eta Eusko Jaurlaritzak berri on gisa ospatu du", salatu du sindikatuak.\nELAren ustez, "onartezina da egoera larri honetan enpresa elektriko handien neurrira egindako legeak onartzea" eta "orain politikariek beren erantzukizunak enpresetara bideratzea, 90eko hamarkadaren amaieran sektore elektrikoaren erabateko pribatizazioaren arduradunak izan zirenean".\n"Egoera jasanezina bihurtu da -azaldu du Mitxel Lakuntza sindikatuko idazkari nagusiak-, baina Espainiako Gobernuak, orain arte bezala, enpresa handien interesak defendatzen jarraitzen du".\nUrriaren 26an onartutako dekretuak bertan behera utzi ditu Sanchezen Gobernuak enpresa elektriko handien onurak mugatzeko hartu zituen neurriak, eta, beraz, "etekinak mugatzea ia ezinezkoa izango da".\nELAko buruak Eusko Jaurlaritzak gai honetan duen jarrera ere kritikatu du, eta Iñigo Urkulluren Gobernuak "enpresa elektrikoen (eta, batez ere, Iberdrolaren) interesak beste enpresa eta plantillen aurretik jartzen dituela" adierazi du, "eta hori onartezina da".


Zuzenbidea + IKTen Espezialitateko ikasleek BIME PRO bisitatuko dute | Deusto Agenda\nZuzenbidea + IKTen Espezialitateko ikasleek BIME PRO bisitatuko dute\nDatorren asteazkenean, urriak 30, Zuzenbidea + IKTen Espezialitatea graduko Sareko jabetza intelektualaren, industrialaren eta lehiaren zuzenbidea irakasgaiko ikasleek, Jon Artatxo irakaslearekin batera, BIME Pro bisitatuko dute BEC BECen.\nBisitaldian, ikasleek bi saio monografikotan hartuko dute parte; lehenengoan, Jabetza Intelektualak Europan gaur egun duen egoera landuko da, eta bigarrenean, esparru digitaleko eskubideen kudeaketa kolektiborako entitateek dituzten erronkak.\nKontinenteak konektatzeko, negozioak egiteko, ezagutzak partekatzeko eta azken berrikuntzak deskubritzeko espazioa da BIME pro, musikarekin eta gainerako sormen industriekin zuzenean eta zeharka lotutako arloei dagokienean. Programa zabalaren barruan, prestakuntza arloa, topaketa juridikoa (legezkoa), bideo-jokoak eta ekintzaileen gunea dira aipagarrienak.\nBIME PRO+LIVEra beren kontura joatea erabakitzen duten ikasleek %50eko deskontua izango dute sarreran, Deustu txartela aurkeztuta.\nArgibide gehiago hemen: https://www.bime.net/pro/es/\nbime , Bilboko campusa , derecho , Zuzenbidea eta Lan Harremanak , especialidad , Estudiantes , Zuzenbide Fakultatea , grado , Teknologia Berriak eta Internet , TIC


Kutxa Bira Kataluniara helduko da datorren astean | Gizartea | Berria\nKutxa Bira Kataluniara helduko da datorren astean\nKutxak Carmen de Patagonesen (Argentina) ekin zion ibilbideari, martxoaren 20an, eta Euskal Herriko eta diasporako 70 bat herritatik igarotzen ari da; maiatzaren 30ean amaituko du ibilbidea, Seguran (Gipuzkoa).\n2021eko maiatzak 7 15:35\n* Barruan euskarari lotutako hainbat mezu izango dituen kutxa batek herriz herri ibilbide bat egitea: horixe da Kutxa Bira ekinbidearen funtsa. Carmen de Patagonesen (Argentina) ekin zion ibilbideari, martxoaren 20an, eta Euskal Herriko eta diasporako 70 bat herritatik igaroko da; maiatzaren 30ean amaituko du ibilbidea, Seguran (Gipuzkoa).\n* Kutxa apirilaren 1ean iritsi zen Euskal Herrira, eta Baionan egin zuten lehen ekitaldia. Lapurdi, Nafarroa Behere, Zuberoa eta Nafarroa Garaiko mendialdea zeharkatu ondoren, Gipuzkoan barrena dabil.\n* Euskararen aldeko ekitaldi batzuk bertan behera geratzearen «galera emozionalak» konpentsatzea du xede Iparra Hegoak antolatutako ekinbideak.\nKataluniara ere eramango dute euskararen aldeko aldarria\nDatorren astean #kutxabira Bartzelonara iritsiko da. Egitarau zabala prestatu dute.\n📢Herrialde Katalanetako lagunok! #kutxabira Bartzelonara iritsiko da datorren astean. Hemen daukazue egitaraua!\n📢Amigues dels Països Catalans! La setmana que ve arribarà la #kutxabira a Barcelona. Aquí teniu la programació. Us hi esperem!!\nGora 📦🌀!! pic.twitter.com/EdwFMWi3Yx\n— Bizi gira... Kutxa bira! (@kutxabira) May 6, 2021\nLekeitiotik Larrabetzura, eta handik Durangora egin du kutxak. Herriko dantza taldeak hartu du Larrabetzun.\nHerriko dantza taldearen ekitaldia:https://t.co/6XnMCto79q\n— Gora Larrabetzu! (@larrabetzu) May 5, 2021\nJoaldunez lagunduta sartu da Kutxabira Izarran\nAsteazkenean, Izarrara heldu da Kutxabira, dantzari eta joare doinuekin.\nIzarran Joaldunen eskutik sartu da #kutxabira pic.twitter.com/ZKxe5hnvKS\n— Bizi gira... Kutxa bira! (@kutxabira) May 5, 2021\nIbilbidearen erdiko mezua\nKutxa Bira ekimenak egin du dagoeneko ibilbidearen erdia. Hori dela-eta, mezua bidali du Iparra-Hegoak:\n«Orain arte kutxabirak egin duen ibilbidea zaila bezain aberatsa izan da, egoera zailari herritarrek irudimen eta alaitasunez erantzun diote 'bizi gira' leloari sekulako balioa emanez.\nBizi dugun osasun krisiak galera emozionalak eragin dizkio gure herriari, eta Iparra-hegoa elkarteak galera horiek apaltzeko asmoz abiatu zuen ekimen hau. Kutxabira pasa den herrietako irudiak ikusi besterik ez dugu ohartzeko eskas bat badela, herri honek bere nortasuna adierazteko behar hori baduela. Beraz ikusitakoarekin kontent gira.\nGure hizkuntzari konfinamendu luzea ezarri zitzaion hegoaldean frankismo garaian, 40 urtez egon zen etxe barruan bizirik irautea kondenatua, egun ere itxiera perimetralak baditu, ez bai da ofiziala euskal lurralde osoan. Aldiz txertoa guk dugu, gutako bakoitzak badu bere mihian euskarak behar duen txertoa, mintza gaitezen eta immunizatu dezagun.\nLekarozeko lagunek makro proiekturik gabeko Lekaroz amesten zuten, beraien ametsa kutxan sartu eta astebete pasata hondeamakinak joan dira Aroztegiatik. Ametsak lorgarriak diren erakusle. Nahikeria duen herriak ametsak gauzatzen ahal dituenaren erakusle.\nHerriz herri ametsak biltzen dituen kutxak bere bidea segi dezala, desioak bildu eta kutxan sartzen, alaitasunez, orain arte bezala. Herri bakoitzak, elkarte, ikastetxe eta norbanako bakoitzak bere kolorea emanen dio kutxari, eta ametsak betetzeko direla erakuts diezaiogun munduari».\nKutxa Birak gaur atsedena hartuko du, baina bihar Balmaseda, Turtzioz, Algorta eta Sopelan egongo da.\nKutxa Bira, Laudion\nKutxa Bira Aiaraldera iritsi da, eta ekitaldi bat egin diote Laudioko (Araba) plazan.\nKutxa Biraren Laudioko ekitaldia, hemen ikusgai https://t.co/L4F720EZX9\n— Bizi gira... Kutxa bira! (@kutxabira) April 29, 2021\nZeanurin izan da Kutxa Bira\nZeanurin (Bizkaia) izan da Kutxa Bira. «Mila koloretako mila baso» izateko aldarrikapena sartu dute han.\n#kutxabira Zeanurin egon da. Koloreetako basoak nahi dituzte. Zendako kolore bakar bat hautatu, har ditzagun kolore ezberdinak, nahasi, eta koloreztatu dezagun dena. Has gaitezen amalurratik!\nMila esker Zeanuri, gaur kutxari beste kolore bat gehitzeagatik. pic.twitter.com/ziJdpqSC1o\nArabatik Bizkaira sartu da Kutxabira\nBizkaian sartuta Elorrioko errugbi taldekoek hartu dute kutxabira. Gaur, Zeanurin eta Laudion ibiliko da.\nBizkaian sartu da #kutxabira eta Elorrioko errugbi taldekoek hanibat herritarrekin batera harrera beroa egin diote. Ohiko bilakatzen ari den giroan kantu, bertsu eta umore onean sartu dute haien ametsa Elorriotarrak. Kirolak eskua luzatu dio euskarari. Bihar Zeanuri eta Laudio. pic.twitter.com/Ch6Wlwit8P\n— Bizi gira... Kutxa bira! (@kutxabira) April 28, 2021\nKantu eta dantza, Aramaion\nAraban sartuta, jaialdia egin zuten atzo Aramaion.\nAraban sartu da gaur #kutxabira . Aramaixon aspaldiko partez kantu ta dantza. Goizean eskolan eta arratsaldez herriko parkean. Bizi dira, bizi gira !\n— Bizi gira... Kutxa bira! (@kutxabira) April 27, 2021\nGaur Araban, eta hortik Bizkaira\nGaur Arabara iritsiko da Kutxa Bira. Sartu-irten bat egingo du, Aramaion, eta segidan Bizkaian barrena joango da. Datozen egunetan Elorrion eta Zeanurin ibiliko dute, gero atzera Arabara itzuliko da, Laudiora, eta ostiralean Bilbora iritsiko da.\nApirilak 27an #kutxabira Aramaixon pic.twitter.com/GreWRzUqjT\n— Bizi gira... Kutxa bira! (@kutxabira) April 26, 2021\nApirilaren 26an Aretxabaletan izan da Kutxa Bira.\n#kutxabira k Atxabaletan pasa du eguna. Egun betea haur, gazte eta helduen ametsak bildu bait ditu. Zein ederra!! pic.twitter.com/Vdzf8PKXZU\nLegazpin harrera beroa egin diote.\nAlimalekoa Legazpin #kutxabira ri eginiko harrera. Elkarte ezberdinek, euskurik esku eraman dute kutxa, ibilbidea Legazpi erdian amaitu eta bertan ekitaldia egin dute. Oztopoak oztopo eta estatuak estatu BIZI GIRA erran dugu, bada Legazpi izan da gaur lelo horren erakusle. pic.twitter.com/QwfE90KTYk\n— Bizi gira... Kutxa bira! (@kutxabira) April 25, 2021\nEta Antzuolatik, Legazpira.\nAntzuolarrek #kutxabira Legazpiarren esku utzi duten unea... pic.twitter.com/AyZc9ugiRo\nEta Aiherran Antzuola gogoan izan zuten bezala, Antzuolan ere gogoan izan dute Aiherra.\n#kutxabira Antzuolara iritsibda.\nAntzuola Aiherra, bi herri eta nazio bakarra. pic.twitter.com/mSIYbge7nt\nBERRIAk Ibarrako ekitaldiaren kronika jaso du, larunbatarekin: "Eskuz landutako kutxa bat, Ibarrako plazaren erdi-erdian. Iparra Hegoa elkarteak abian jarritako Kutxa Bira ekinbidearen kutxa da. COVID-19 izurritearen eraginez euskararen aldeko hainbat ekinbide bertan behera geratu zirela ikusita, Kutxa Bira sortu zuten, herriak euskararen bidez lotzeko, kutxa lekuko. Ekinbideak hainbat laguntzaile ditu; besteak beste, BERRIA. Kutxa larunbat goizean iritsi da Ibarrara".\nZerainen ere egin diote dantza.\nZerainen harrera polita #kutxabira ri. Berran haurrak izan dira protagonista nagusi. Hitza da gure lurra...eta lur horrek badu geroa. pic.twitter.com/YPlr6YtmL0\n— Bizi gira... Kutxa bira! (@kutxabira) April 24, 2021\nAsteburuarekin Kutxa Bira Goierrira iritsi da. Hona, Idiazabalen:\n"Ba al dago pausorik ematerik ametsik izan gabe?" Horra Idiazabalen @Gure_Esku k utzitako galdera. Erantzuna, amets horiek egi bihurtzea, hortan ari gira, gure esku bait dago. Zeraingo bidea hartu du kutxak pic.twitter.com/XQogshHfab\n#kutxabira Adunan. Eskolako haurrek aitzinetik eta herritarrak ondoren aroa bezain harrera beroa egin diote kutxari. Ondoren Irura! pic.twitter.com/ZWWP5GXcUS\n— Bizi gira... Kutxa bira! (@kutxabira) April 23, 2021\nApirilak 23 huntan Adunatik ekarri dute #kutxabira Irurara. Herriko elkarteek Irura bizi, pilota elartea, Eguzki goxo abesbatza, Emakume taldea... hartu dute kutxa eta ametsez bete "euskara elkargune, Irura arnasgune° pic.twitter.com/Wj8hpEauMG\nErrenterian batelean ibili dute Kutxa Bira.\nHarrera beroa eta alaia jaso du #kutxabira k pasaia lezo lizeoko ikasle eta langileen eskutik. Arratsaldean Oreretara batelaz eramanen dute kutxa.\nBideoa osorik:https://t.co/cHdPfLi3nk pic.twitter.com/gGs0gMtmtW\n— Bizi gira... Kutxa bira! (@kutxabira) April 22, 2021\nLoturak salatu eta askatasunaren bidea irudikatu dute Hondarribian.\n#kutxabira Hondarribin. Barruak eta kontzientziak ontsa astindu dizkigu herriko gazteek eskeini duten ikusgarriak. Loturak salatuz askatu dira. Batetik bestera...aske izan harte.\nBira ederra eman diote gaurkoan kutxabirari.\nMila esker! pic.twitter.com/c58iVYlf44\n— Bizi gira... Kutxa bira! (@kutxabira) April 21, 2021\nIrungo Hitzak ailegaeraren kronika egin du: "Euskal Herritik biraka aritu ostean, atzo egin zuen geldialditxoa Irunen Iparra Hegoa elkartearen Kutxa Birak. San Juan plazan egin zioten harrera hamarka lagunek, Irungo Harrera Sareko eta AEKko kide ugarirekin batera, haiek izan baitira protagonista nagusiak. Mugak gaindituz euskararen herria, harrera herria lelopean egin zuten atzoko ekitaldi xumea. AEKko ikasleek banan-banan euren ametsak idatzi zituzten plazan jarritako panel handi batean. Ondoren, herritarrek ere euren ametsak islatzeko aukera izan zuten".\nArgentinatik etorri eta Lapurdi, Nafarroa Beherea, Zuberoa eta Nafarroa Garaiko mendialdea zeharkatu ostean, Gipuzkoara iritsi da Kutxa Bira: Irunera heldu da.\nGaur Irungo plazara jalgi da euskara. Kutxabirari harrera egin diote Irungo @AEK_eus ikasleek eta @IrungoHS . Irundarrek ere amesten dute Euskararen Herria. Bazterkeria eta inposaketa mugen gainetik EUSKARAren HERRIA HARRERA HERRIA da. pic.twitter.com/CtxCsJ7ZTr\n— Bizi gira... Kutxa bira! (@kutxabira) April 20, 2021\nApirilaren 20an Bortzirietan izan da Kutxa Bira.\n"Kutxa batean sartu ezin den herri bat gara". Ekhiñe Zapiain pic.twitter.com/WTnegmzmeD\n— Bizi gira... Kutxa bira! (@kutxabira) April 19, 2021\nLekarozen present izan da Aroztegiako proiektua.\n#kutxabira Lekarozen izan da gaur. Haien ametsa: Lekaroz, Lekaroz izaitea. Goresmenak amalurra eta herri zaindariei!\nBiba ziek!!!@BaztangoGazteAs #AroztegiaGelditukoDugu pic.twitter.com/fIxh11yKJ6\nKutxa Birak agur esan dio Zuberoari. Kantuan eta dantzan hartu dute.\n#kutxabira xiberuan barna ibili da. Euskaldunak josiz gure herria amestuz eta irudikatuz. Bideoak osorik ikusteko horra loturak:https://t.co/gEcS92wbOkhttps://t.co/8YgJiQ5E5R\nBihar berriz Nafarroara salto\nBizi gira!#kutxabira pic.twitter.com/2LSTlELD7d\n— Bizi gira... Kutxa bira! (@kutxabira) April 18, 2021\nIpar-ekialdean dabil kutxa. Gaur, Lexantzün (Zuberoa).\n#kutxabira Lexantzün da! pic.twitter.com/VhVqB7R4pn\nAsteburu honetan, ipar-ekialdean\nAsteburu honetan Nafarroa Beherean eta Garaian eta Zuberoan ibiliko da Kutxa Bira.\n🔊Asteburu huntan #kutxabira :\nHeldu den asterako zonbait afitxa:\n— Bizi gira... Kutxa bira! (@kutxabira) April 15, 2021\nAiherran, Antzuola; Antzuolan, Aiherra\nIpar eta Hego Euskal Herriaren arteko lotura irudikatu zuten Aiherran asteburuan. Antzuolarekin (Gipuzkoa) dago senidetuta, eta antzuolarrek Aiherran aldatutako pagoaren inguruan bildu ziren. Kanalduderen bideoan azaldu dutenez, datorren astean, berriz, Antzuolatiak pasako da Kutxa Bira eta antzeko keinu bat egingo dute han ere.\nAsteburuan, Itsasun eta Aiherran\nJoan den larunbatean, berriz, goizez Itsasun (Lapurdi) eta arratsaldez Aiherran (Nafarroa Beherea) izan zen kutxa. Hainbat ekitaldi egin zituzten han: boteluze desafioak, bertsoak, dantzak, kantuak...\n#kutxabira Itsasun: boteluze desafioa, haur eta gazteen bertsuak, gau eskola eta indianoene elkartearen ametsak. Lagun giro goxoa eta arratsaldean lekukoa Aiherrari. Bizi gira! pic.twitter.com/q754t6sD1p\n— Bizi gira... Kutxa bira! (@kutxabira) April 11, 2021\nKutxa Bira Reauko espetxean izan zen apirilaren 10ean, «sei lagunen, Iratxe Sorzabalen, Izaskun Lesakaren eta Ainhoa Ozaetaren ametsen bila». Goizean egon ziren haiekin, haien mezuak kutxan sartu ahal izateko.\nAtzo Apirilak 9an, #Kutxabira Reau-ko presondegira abiatu zen, 6 lagun Iratxe Sorzabal, Izaskun Lesaka eta Ainhoa Ozaetaren ametsen bila. Goizean egon dira haiekin eta audio baten bitartez lortu dute haien ametsa kutxan sartzea, paperez ere mezua ateratzea lortu dute. pic.twitter.com/CHAneOJpOB\n— Bizi gira... Kutxa bira! (@kutxabira) April 10, 2021\nApirilaren 1ean, Euskal Herrira\nKutxa apirilaren 1ean iritsi zen Euskal Herrira, eta, lehen ekitaldia apirilaren 8an egiteko asmoa bazuten ere, Ipar Euskal Herrian ezarri berri zituzten neurri murriztaileek planak aldarazi zizkien. Izan ere, herritarren mugimenduak murriztu zituzten hilaren 6tik aurrera. Hala, apirilaren 2an egin zuten lehen ekitaldia, Baionan.\n.@kutxabira-ri harrera egiten diote Baionako Bernat Etxepare lizeoko ikasleek, laster Amets Arzallusek kutxarako idatzi duen olerkia irakurriko dute pic.twitter.com/FiptvDjJWo\n— Iurre Bidegain (@Iurrebidegain) April 2, 2021\nLehen ekitaldiak, Viedman eta Patagonesen\nEsan bezala, Argentinatik abiatu zen Kutxa Biraren ibilbidea, Viedmatik eta Carmen de Patagonesetik.\nMartxoaren 20an, Argentinatik\nBarruan euskarari lotutako hainbat mezu dituen kutxa batek herriz herri ibilbide bat egitea. Horixe da Kutxa Bira ekinbidearen funtsa. Carmen de Patagonesen (Argentina) ekin zion ibilbideari martxoaren 20an, eta Euskal Herriko eta diasporako 70 bat herritatik igaroko da, maiatzaren 30ean Seguran (Gipuzkoa) amaitu arte.\nIparra Hegoa taldeak antolatu du egitasmoa, eta, besteak beste, BERRIA izan du laguntzaile. Euskararen aldeko ekitaldi batzuk bertan behera geratzearen «galera emozionalak» konpentsatzea du xede.


Aurrekontuak egiteko “modu berria” aurkeztu du Aldundiak Donostian - Artikulua - Gipuzkoa ETORKIZUNA ORAIN\nAurrekontuak egiteko “modu berria” aurkeztu du Aldundiak Donostian\nAurrekontu Irekiak aurkezteko eta herritarrengana gerturatzeko, informazio karpa bat jarri da Loiola kalean. Aurrekontuei buruzko gipuzkoarren iritzi eta ekarpenak urriaren 14ra arte jasoko dira\nAurrekontu Irekiak izeneko partaidetza prozesua aurkezteko Aldundia egiten ari den herriz herriko kanpaina Donostiara iritsi da gaur. Urriaren 14ra arte lurralde osoko 16 udalerritan ipintzen ari da informazio gune bat eta han, Aldundiko teknikarien eta informatzaile talde baten laguntzarekin, 16 urtetik gorako herritarrek 2017 urterako aurrekontuei buruzko iritzia emateko eta ekarpenak egiteko aukera dute. Herritarren ekarpenak aurrekontu proposamenarekin batera aurkeztuko den memoria baten jasoko dira, prozesuaren amaieran, eta erabakitakoaren kontu emango da.\nAhalik eta gipuzkoar gehiengana heltzeko helburua dauka kanpainak. Zuzenean 2.500 lagunengana iristea espero da. Lasak azpimarratu du nahia dela “lehen eskutik jakin ahal izatea herritarrek Aldundian erabakitzen diren politiken gaineko iritzia” zein den. “Galdetzearekin batera, erantsi du, “gipuzkoarren ideia eta proposamen berriak” jaso nahi ditu Aldundiak, “aurrekontuan txerta daitezen”.\nIbilbide horretan, Donostia izan da gaur seigarren geltokia. Egun osoan Loiola kalean jarritako karpan, Imanol Lasa, Gobernantza eta Gizartearekiko Komunikazioko diputatuak, nabarmendu du ekimen hau, “Gipuzkoako Foru Aldundiaren aurrekontuak egiteko modu berria” dela. Donostiarren proposamenak, lehentasunak eta iradokizunak entzuteaz bat, Lasak bilera eduki du Jaime Dominguez Macaya eta Jon Insausti Udaleko zinegotziekin.\nAurrez aurreko kanpainaren barruan, Aldundiko bozeramaileak 20 topaketa inguru eduki ditu orain arte Gipuzkoako eragile eta ekonomiko sozialekin: ekintzaileak, eskola eta unibertsitateko irakasleak, jubilatuak… Atzo, esaterako, boluntariotza arloko eta hirugarren sektoreko 40 bat ordezkarirekin batzartu zen Caritasek Ategorrietan duen egoitzan, osasun mentalari, adinekoen arretari edota giza bazterketari lotutako arloetan dihardutenak.\nKontaktu errondak orain arte izandako emaitzekin “oso gustura” agertu da, helarazten ari zaizkion ideia eta hausnarketen “aberastasunagatik eta interesagatik. Azpimarratzekoa da, inbertsio handiez edo diru-atal berriez harago, Gipuzkoako herritarrek partaidetza maila handiagoa eskatzen dutela politika publikoen garapenean. Komunikazio kanal berriak eta finkoagoak nahi dituzte, eta proiektuen diseinuan zein garapenean beraien iritzia kontuan hartzea.\nEkonomia eta etorkizuna izaten ari dira, oraingo honetan ere, Aurrekontu Irekien prozesuaren barruan gipuzkoarrak adierazten ari diren kezka nagusiak. “Adostasun handia dago beharrezkoak direla ideia berriak eta bitarteko gehiago enplegua eta jarduera ekonomikoa sustatzeko, eta erakundeok enpresa eta ekintzaileengandik gertu egon behar dugula hori lortzeko. Eta baita ere derrigorrezkoa dela etorkizunari begira jasangarria izango den gizarte arretarako eredua definitzea”.\nIldo horretan, Etorkizuna Eraikiz egitasmoa izaten ari den harrera ona nabarmendu du Lasak. “Izan ere, gizarte bezala dauzkagun erronka partekatu horietan jartzen du, hain zuzen, jopuntua. Denoi eragiten diguten kontuetan: laneko kontziliazioa, biztanlegoaren zahartzea, langileen parte-hartzea enpresetan… Proiektu berritzaile guzti hauek bultzada nabarmena izango dute datozen hilabeteetan, Lurraldeko herritarren eta eragile esanguratsuenen inplikaziotik abiatuta”.\nHilaren 14ra arte egin ahalko dira Aurrekontu Irekien barruan ekarpenak eta, horretarako, karpetako partaidetzaz eta etxez etxe banatutako esku orriak betetzeaz gain, webgunearen bitartez har daiteke parte, Gipuzkoa.eus/partaidetza webgunean.


Osasun krisiari buruz hausnartzeko deia - Goierriko Hitza : Goierriko Hitza\nEuskal Herriko hainbat tokitan Mizelio izeneko taldeak sortu dituzte osasun krisiaren inguruko hausnarketa sustatzeko. Goierri garaiko taldeak bi hitzaldi antolatu ditu gaurko eta datorren ostiralerako.\nAzken mende beteko osasun krisirik larriena bizi dugu martxotik hona. Krisi horren kudeaketaren aurrean hiru jarrera nagusi daude: batzuk agindutakoa otzan-otzan betetzen dute, beste batzuk dena asmakizun bat dela diote, eta hirugarren multzo batek, hausnarketarako deia egin du. Multzo horretan daude, hain zuzen ere, Mizelio taldeak. Herri askotan sortu dira dagoeneko, baita Goierri garaian ere. Bi hitzaldi antolatu dituzte datozen egunetarako: lehena gaur izango da, Legazpin, eta hurrengoa, gaur zortzi, Urretxun.\nGoierri garaiko Mizelio taldea 10 bat lagunek osatzen dute. Horien artean daude Diego Calvo zumarragarra eta Deiane Grajeras urretxuarra. «Ekimena Bizkaian sortu zen. Ekainean bilera bat egin zuten Zestoan. Guk abuztuan izan genuen ekimen honen berri. Ordurako, osasun krisiaren kudeaketaren inguruko kezka genuen hainbat lagun harremanetan jarriak ginen. Gauzak ez genituen batere argi eta beste ikuspuntu batzuk ezagutu nahi genituen. Mizelio taldeen berri izan genuen eta gure taldea sortzea erabaki genuen».\nLehen bilera egin zuten, baina elkartzeko gero eta zailtasun handiagoak daudela ikusita, sare sozialen bidez lan egiten dute batez ere. Hausnarketa bultzatzea dute helburu, baina beste asmo batzuk ere badituzte. «Lehenena, elkartzea eta hausnarketak eta informazioa partekatzea da. Udaberrian bizi genuen guztiaren ondoren, eskubide hori galdu dugula iruditzen zaigu», aipatu du Calvok.\nBeste helburu bat, osasun arloan burujabetza eta autogestioa sustatzea da. «Azken hilabete hauetan nabarmen gelditu da osasuna oso instituzionalizatuta dagoela. Goitik esan digute zer egin, legeekin eta arauekin. Baina, osasun eredu hegemonikotik kanpo, beste ikuspuntu batzuk ere badaude. Autoaskitasuna, burujabetza, zaintza lana…». Hainbat arlotako adituek «beste ikuspuntu batzuk» dituzte, ordea. «Guzti horiek elkartu nahi ditugu, hortik zer ateratzen den ikusi eta ateratzen den hori ezagutzera eman».\nErakundeek egin duten kudeaketarekin kritiko ageri dira. «Erabakiak osasun arazoa konpontzeko hartu direla esan digute, baina erabaki asko politikoak izan dira. Beste herrialde batzuetan malguago jokatu dute. Egoera hau kudeatzeko beste modu batzuk daude. Guk ez dugu esango zer egin behar den, baina adituen arteko eztabaida bultzatu nahi dugu». Izan ere, «kritikoak diren adituak isildu» egin dituztela uste dute. «Medikuen elkarteak mediku batzuk zigortu egin nahi ditu. Baina beraien iritziak ere interesgarriak dira. Entzutea komeni da, norberak bere iritzia osatzeko».\nOsasuna koronabirusa ez hartzea baino askoz ere gauza zabalagoa dela gogorarazi nahi dute. «Konfinamenduan hartu ziren neurriak mundu guztiak bete behar zituen, adibidez. Baina pertsona batzuei kalte egin die etxean horrenbeste denbora emateak». Beldurrak adinekoei eta haurrei min egin diela azaldu du Grajerasek. «Gure taldeko asko gurasoak gara eta beste kezka batzuk ere baditugu: 6 urtetik gorako haurrek musukoa jarri behar dute, baina haurrek arnas sistema erabat garatu gabe dute oraindik. Musukoa eramateak ez al ditu ondorioak izango? Gimnasia musukoarekin egitea osasungarria al da?».\nBi hitzaldi egunotan\nKezkak argitzeko eta hausnarketa sustatzeko, bi hitzaldi antolatu dituzte. Lehenena gaur bertan izango da: 18:00etan, Legazpiko kultur etxean. Haurren eskolaratzea koronabirus garaian du izenburua eta izena emateko mizelioug@gmail.com helbidera idatzi behar da.\nHurrengo saioa hilaren 30ean izango da, 18:00etan, Urretxuko gaztetxean. Hitzaldiaren izenburua Mizelioak: burujabetza eta autogestioa osasun krisi garaian da. Hizlariak Joseba Argintxona eta Idoia Larrañaga izango dira, biak ere mizelio taldeen mugimenduko kideak.


Jai Zale, euskararentzat arnasgune bizia bi urtez - Goiena.eus\nJai Zale tabernan. Arrasate\nEuskal Herrian Euskaraz taldeko Iker Agirre, Aitor Juaristi, Mikel Makazaga, Jone Usatorre, Ainhoa Urzelai eta Josu Basterra.. | Ikusi handiago | Argazki originala\nJai Zaleko proiektua tabernan bertan lanean diharduten bost tabernariek eta EHEko beste hamar lagunek hezurmamitzen dute. Lantalde horrek ezaugarri batzuk ditu komunean: "Autoeratuak, ekintzaileak, euskaltzaleak eta ausartak. Hasi ginenean ostalaritzak ez zuen garai bateko errentagarritasunik eskaintzen eta horregatik etengabe asmatzen ibili beharra dago". Bi urte hauetan egindako lanarekin pozik daude, bereziki oztopoak gainditu eta aurreikusitako erronkak bete dituztelako. Izan ere, negozio ikuspegitik errentagarria da egun Jai Zale eta hori lortzeko "lan handia" egin behar izan dute. 2017ra begirako erronkei dagokienez, Jai Zale gunearen funtzionamenduan ez dute aldaketarik aurreikusten eta espero dute gaur egungo eskaintzarekin orain arte bezain ondo funtzionatzea. Era berean, azpimarratu dute Euskal Herrian Euskaraz "talde irekia" dela eta edonori dituztela ateak zabalik.\nAurreko ikasturtean gogoeta fase baten murgildu zen Euskal Herrian Euskaraz. Jendartea aldatzen doan heinean euskararen bueltan lanean diharduten eragileak ere aldaketa horietara egokitzea "ezinbesteko" ikusten zutelako abiatu zuten hausnarketa. "Nazio mailako lanketa izan zen. Militante ohiak eta gaur egungo militanteak elkartu eta EHEren gaineko iritziak jaso genituen", dio Agirrek. Orduan behin behineko txostena onartu zuten, eta ordutik jasotako ekarpenak aintzat hartuz behin betiko dokumentua onartzeko hitzordua izango dute urtarrilaren 28an. Egun horretan nazio batzar irekia egingo dute-eta Altsasun. 'Gaztiok euskaraz bizitzera goiaz'\nEuskal Herrian Euskaraz taldearen nazio mailako Euskaraz Bizi Eguna Arrasaten egingo da martxoaren 18an. Aurreko ikasturteko gogoeten osteko txostena aurkeztuko dute: "EHE berria eta gaurkotua aurkezteko eguna izango da, plazerra izango da aurten nazio mailako egun berezi hori Arrasaten egingo delako". Egitaraua ez dute oraindik zehaztu baina aurreratu dute "ekintza potoloak" antolatuko dituzte umeendako, gazteendako zein helduendako. Urteurreneko ospakizunetako egitaraua:\nUrtarrilak 20• 22:30 Kontzertuak: Iker Lauroba eta Leire Leturia eta Kamareroiak (Jai Zaleko tabernariak).\nUrtarrilak 21• 12:00 Bertso saioa: Julio Soto eta Amets Arzallus. Gai jartzailea: Beñat Zamalloa. • 13:00 Arrasateko gaztiok euskaraz bizitzera goiaz! kanpaina borobiltzeko bideokliparen grabaketa. Ondoren, lunch irekia. • 18:30 Trikiti saioa: Leire Etxezarreta eta Eider Garro.\nUrtarrilak 22• Goizean Pintxo pote berezia.• 18:30 Berri Txarrak taldearen bertsioak zuzenean.\n'Arrasateko gaztiok euskeraz bizitzera goiaz' kanpaina


Menderatze (soziolinguistika) - Wikipedia, entziklopedia askea.\nsoziolinguistikan eta hizkuntzen irakaskuntzan erabiltzen den terminoa\nHizkuntzen ikaskuntza eta irakaskuntzan eredu batzuei menderatze edo azpiratze eredu esaten zaie; murgiltze edo murgilketa eredu jakin batzuei.\nArgia aldizkariaren 2.647 zenbakiaren azala. Gaztelania irakasteko euskara erabat debekatzea, historikoki murgiltze eredu mota bat izan da, —menderatze edo azpiratze eredu deitu izan zaio—. Ikuspegi hori nagusitu zen urtetan Euskal Herriko hainbat eskolatan.\nHizkuntza jakin bat ikasteko ikasleak hizkuntza horretan hazi eta hezteari, hizkuntza hori ikasleen lehen hizkuntza ez delarik murgiltze eredu esaten zaio, oro har. Murgiltze ereduek ikasleen elebitasuna lortzeko helburua izan dezakete, ikaslearen lehen hizkuntzarekiko errespetua erakutsiz, edo, aldiz, ikaslearen lehen hizkuntza azpiratzeko helburua izan dezakete. Azken honi deitzen zaio menderatze edo azpiratze eredua.\nElebitasuna bilatu eta ikaslearen lehen hizkuntza errespetatuz egin nahi den murgiltzeari gaztelaniaz "inmersión" hitzarekin izendatzen zaio, euskaraz murgilketa edo murgiltze (eredua). Ikaslearen lehen hezkuntza azpiratzeko, menderatzeko asmoa dagoenean, hizkuntza horrekiko errespetu gutxi edo batere ez dagoenean, gaztelaniaz "sumersión" hitza erabiltzen da, euskaraz menderatze edo azpiratze (eredua) hitzak erabili izan dira euskaraz.\n2 Murgilketa eredua, menderatze eredua\nUrrutiegi joan gabe, Frantzia eta Espainiako estatuetan, esate baterako, etxetik frantsesez edo gaztelaniaz ez zekiten ikasle askok, frantsesez edo gaztelaniaz jasotzen zituzten eskola guztiak, frantses edo gaztelania hutsean, euren lehen hizkuntza eskolan erabat baztertuta geratzen zelarik. Horrela, edozer ikasteko frantsesa edo gaztelania zela medio, hizkuntza horiek ikastea ezinbestekoa bihurtzen zen. Horrelako sistemek hizkuntza bakarra, kasu honetan frantsesa edo gaztelania, irakatsi nahi zuten, beste tokian tokiko hizkuntzekiko inolako ardurarik hartu gabe.\nEta askotan, ardura hartu gabe baino, ikasleek etxetik zekartzaten hizkuntzak gutxietsiz. Esate baterako ikasleek etxetik zekiten hizkuntzak ez zutela ezertarako balio irakatsiz, edo are gehiago, hizkuntza izaera bera ukatuz, "jerigonza", "patois", bezalako hitzak erabiliz hizkuntza horiek gutxiesteko eta baztertzeko, hau da, ahuntz-erdarak besterik ez zirela irakatsiz, mordoilokeriak besterik zirela irakatsiz, baserritarkeriak, etab.\nMunduko hizkuntza batzuk kulturaren zeregin gorenetarako ez zutela balio ohiko iritzia izan zen munduko hainbat intelektualengan:\n« [...] aunque convencidos los más de mis paisanos de que el vascuence se pierde, creen que esta pérdida se debe a causas extrínsecas, a la presión oficial, al abandono de los que lo hablan, al desarrollo del comercio, y yo estoy convencido de que la principal causa es de origen intrínseco y se basa en la ineptitud del eusquera para convertirse en lengua de cultura. »\n—La cuestión del vascuence. Miguel Unamuno\n↑ «La cuestión del vascuence. (El Libro Total - La Biblioteca digital de América)» www.ellibrototal.com (Noiz kontsultatua: 2019-10-14).\nAzken aldaketa 6 uztaila 2021(e)an, 12:52(e)tan\nOrriaren azken aldaketa: 6 uztaila 2021, 12:52.


Hizkuntza politika Eslovenia independientean | Soziolinguistika Klusterra\nAtarikoa » Hizkuntza politika Eslovenia independientean\nHizkuntza politika Eslovenia independientean\nAro komunistan Esloveniarren hizkuntza politikaren ardura nagusia eslovenierak zituen erabilera esparruei eustea izan zen, Gobernua eta Justiziaz gain, hezkuntzako ziklo guztietan, hedabideetan eta bertako jarduera ekonomikoan. Bere burua babesteko Esloveniak indarrean jarritako politikak eslovenieraz gain gutxiengo italiarra eta hungariarra ere babestu zituen.\nEsloveniako estatu berriarentzat arazo nagusia ez da eslovenieraren biziraupena hizkuntza honek Europan izango duen lekua baizik. Alegia, eslovenierak etorkizunean funtzio gehiago berriak hartzen joango da ala alemaniera zein ingelesak hartuko dute eslovenierari legozkiokeen funtzio berri horiek?\nAlemaniera ez da ingelesa bezain ohikoa herritarren erabilera ohituretan. Hizkuntza honen zabalkunde lana egin dezaketen indarrak, ordea, itzelak dira, besteak beste Austria eta Alemaniatik geroz eta gehiago datozen inbertsioen eraginez edo turismoa nahiz lanpostu berriak eskuratzeko eskaintzen duen abantailagatik.\nArtikulu hau gai beraren inguruan James W. Tollefson jaunak argitaraturiko Language policy in independent Slovenia» ( International Journal of Sociology of Language, 124 (1997), 29-40. or) artikuluaren laburbilduma da.\n1991ko ekainaren 25ean Sloveniako legebiltzarrak Esloveniaren independentzia aldarrikatu zuen. Erabaki hau hartu eta bi egunen buruan Serbiarrek zuzenduriko Jugoslaviako armada Esloveniako muga erasotzen hasi zen. Hamar egun iraun zituen gatazkak, eta Jugoslaviako armadak atzera egin zuenean amaitu zen.\n1918an sortu zen Jugoslaviako erreinua (Serbia, Kroazia eta Esloveniako Erreinua) eta independentzia aldarrikatu bitartean esloveniarrak serbiarren dominazio ekonomiko eta politikoaren arriskupean bizi izan ziren. Jugoslaviatik askatzeak, ordea, errotik aldatu zituen hizkuntza politika kontuak Eslovenian.\nAro komunistan Esloveniarren hizkuntza politikaren ardura nagusia eslovenierak zituen erabilera esparruei eustea izan zen, Gobernua eta Justiziaz gain, hezkuntzako ziklo guztietan, hedabideetan eta bertako jarduera ekonomikoan. Bere burua babesteko Esloveniak indarrean jarritako politikak eslovenieraz gain gutxiengo italiarra eta hungariarra ere babestu zituen. Orain, eta beren buruaren jabe direlarik, ez dute bere baitan esloveniera ez den beste hizkuntza batetako hiztunen multzo handirik eta sortzez eslovenieradunak biztanleen % 88 dira.\nGaur egun, serbo-kroazierak menpean hartzearen arriskua iraganeko kontua bada ere, eslovenierak Europan duen estatus eta erabilera da kezka iturri nagusia.\nEgungo politikaren aurrekariak\nJugoslavia desagertu aurretik, abertzaletasun esloveniarra indarrean zeuden komunisten kontra jardun zen. Esloveniar abertzaletasuna aldaketa ekonomiko eta politikoari loturik zihoan.\nHerri honen autonomiaren arazoa larriagotu egin zen 80ko hamarkadaren erdi aldera, hain zuzen Belgradoko aginteak Jugoslavia osoko eskoletarako curriculum batua proposatu zuenean. Esloveniar asko ikusten zuen asmo hori gauzatuz gero serbiarren hizkuntzari askoz arreta handiagoa eskainiko zitzaiola bertakoari baino. Bertako kultura eta hezkuntzaren aurkako erasotzat hartu zuten.\nLiskar honen eraginez bertako hizkuntza eta kulturaren aldeko hainbat herri-talde sortu zen eta oinarrizko giza eskubideen kontrako erasoen mailan jarri zuten asmo hori. Giza Eskubideen Babeserako Batzordea izan zen lan honetan jardun zen indartsuena.\nGarai beretsuan (1988), Jugoslaviako ejertzitoan espiotza lanak egin izanagatik ofizial esloveniar bat epaitu zuten. Epaiketako hizkuntza serbo-kroaziera izan zen eta itzulpen zerbitzua, berriz, oso kaskarra izan zen. Hori zen Jugoslaviako armadak Esloveniako gizartearen eskaerei eman zien erantzuna, eta horrek berorrek gizarte mailan mobilizazio eta protesta ugari eragin zuen.\n1988an Kosovo eta Voivodinan eskubide nazionalak indarrik gabe uzteari ekin zioten Federazioaren zentralismoari eustearren. Gertakariek antzekoak iragartzen zituzten Esloveniarentzat. Beraz, autonomia eta burujabetzaren defentsa eztabaidagai bihurtu zen Esloveniako idazle eta intelektualen artean. 1989an ildo horretan zihoan hainbat erabaki hartu zuen Esloveniako legebiltzarrak, baita 1990ean ere. Erabaki horiek esloveniarrak nahiz gutxiengo italiar eta hungariarren eskubideen defentsa maila berean jarri zituzten. 1991an Independentzia aldarrikatu zutenean ildo horretan zihoazen xedapenak onartu zituzten bertako Konstituzio berrian (1991ko abenduaren 23an). Bosgarren artikuluak honela dio: Esloveniak bertako italiar eta hungariar komunitate etnikoen eskubideak babestu eta ziurtatzen ditu». Hizkuntzaren ofialtasunaz ari delarik, berriz, honela dio: Esloveniera da Esloveniako hizkuntza ofiziala. Italiar edo hungariar komunitate nazionalak bizi diren eremuetan, berriz, Italiera eta Hungariera ere ofizialak dira» (11. artikulua). Ardatz hau sendotzera dator 64. artikulua: Italiar eta hungariar komunitate nazionalek eskubide bereziak izango dituzte». Onartutako eskubideen artean honakoak daude, besteak beste: (1) Oinarrizko heziketa dagokion komunitatearen hizkuntzan jasotzeko eskubidea; (2) Komunitate bakoitzak bere eremuan ematen den hezkuntza eskaintza kontrolatzeko eskubidea. Legediak, halaber, esloveniarrak gutxiengon hizkuntza ikastetxean bertan ikastera behartzen ditu gutxiengo nazional sendoak dauden eskualdeetan.\nKonstituzioaren beste atal batek bi komunitate hauek beren estatu senidearekin (Hungaria eta Italia) dituzten harremanak estutzeko eskubidea onartzen du. Eskubide honek komunitate horren kulturu elikadura sustatzen du.\nHizkuntza gaiei Konstituzioan eman zaien garrantzia hizkuntza eta nazio identitateak Eslovenian oraindik-orain duen garrantziaren erakusle da.\nHizkuntza auzia egungo ikuspegitik\nJugoslavia oiharen garaian esloveniarrentzat nahikoa erraza zen serbo-kroazierak eslovenierari zegozkion funtzioak har zitzan eragoztea. Egun, ordea, ingelesarekin loturiko botere ekonomiko eta kulturala oso da handia eta horrek erakargarri egiten du hizkuntza hau hainbat esloveniarren begientzat. Ingelesarena, ordea, ez da arazo bat bailitzan ikusten, hizkuntza honek nazioartean duen indarraren adierazpen moduan baizik.\nIngelesak, dagoeneko leku nabarmena hartu du Esloveniako bizitzako hainbat arlotan, esaterako publizitatean, paisaia linguistikoan edo gazteen hizkera eta kulturan.\nBi hizkuntza hauen bultzadak epe luzera eslovenieraren erabilera folklore mailako esparruetara murrizteko arriskua dakar. Gobernua eta gizarteak, beraz, prozesu hau nolakoa izango den erabaki beharko dute eta horretarako bide egokiak zehaztu.\nAro berri honetan atzerriko hizkuntzekin sortutako hirugarren arazoa serbo-kroazierarekin loturik dago. Izan ere, federazioa desagertzeak hizkuntza honen irakaskuntza eta ospea hutsaren parean utzi ditu. Etorkizunari begira, ordea, bistakoa da bi komunitateen artean handiak izango direla harremanak, ekonomia alorrean batez ere, eta beraz, ezin gal dezakete aurreko hamarkadetan egindako lanaren emaitza.\nBestalde, handia da serbo-kroaziera etxeko hizkuntza duten esloveniarren kopurua. Federazioaren garaian bertakotuak dira batzuk, besteak Balkanetan azken hamarkadan izandako gerrate eta liskarretatik ihesi joandakoak. Independentziaren garaian bertan bizi eta esloveniera ezagutzen zuten 170.000 serbo-kroazieradunek hiritartasun esloveniarra eskuratu zuten. Talde honek oinarrizko hizkuntza eta kultura eskubideak izan arren Konstituzio berriak ez du xedapen berezirik italieradun edo hungarieradunekin parekatzeko. Badirudi egun doazen bidetik komunitate hau bertako kulturak asimilatuko duela hurrengo belaunaldian. Ihesi etorritakoek, berriz, ez dute hiritartasun eskubiderik eskuratu eta asimilazio prozesuak eragin bera du.\nJugoslavia ohiaren inguruan piztutako gatazkak gutxiengoen eskubideen auzia oinarrizko eskubideen gaiarekin lotzen lagundu du. Eslovenia eredugarri bilakatu da ahalegin horretan komunitate nazionalen babesa berdina baita kasu guztietan, nagusi izan nahiz ez. Euskal Herriaren neurria duen herri honek hartu duen bideak etorkizunean gatazka etnikorik ez izateko oinarri sendoak jarri ditu.


Proiektu Zuzendaritzako Hezkuntzari eta Ikerketari buruzko Nazioarteko Konferentzia Bilbon - Uriola.eus\nProiektu Zuzendaritzako Hezkuntzari eta Ikerketari buruzko Nazioarteko Konferentzia Bilbon\nuriola.eus 2018-01-25 08:00 Hezkuntza Bilbo\n50 aditu inguru eta mundu mailako bi Project Management erakunde garrantzitsuenak bilduko dira Bilbon otsailaren 22an eta 23an.\nBizkaia Aretoa | Ikusi handiago | Argazki originala\nBilboko Ingeniaritza Eskolak (UPV/EHU) Proiektu Zuzendaritza (Project Management) Masterra eskaintzen du 2006tik, eta dagoeneko 300 profesionalek egin dute, batez ere ingeniariek, baina baita beste batzuek ere. Nahiko unibertsitate prestakuntza gaztea den arren, proiektu zuzendari postua da lan merkatuan gaur egun gehien eskatzen den eta ondoen ordaintzen den soslaietako bat. Bilboko Ingeniaritza Eskola izan da Master hori ezarri duen Europako lehenengoetakoa, eta Dortmund-eko (Alemania) Unibertsitatearekin batera, gradu osteko Proiektu Zuzendaritza ikasketak ematen dituzten unibertsitateen partzuergo europarraren liderra da.\nKongresu honetan parte hartzen duten adituek, Proiektu Zuzendaritzako ikerketak, eta prestakuntza hori ikertzen duten unibertsitateen eta enpresetan proiektu zuzendari gisa aritzen diren profesionalen arteko ezagutzak trukatzeak duten gero eta pisu handiagoa nabarmenduko dute. “Helburua, batzuetan bakoitza bere aldetik aritzen diren bi unibertso elkartzea da: Proiektu Zuzendaritza Masterra eskaintzen duten Europako unibertsitateak eta enpresa proiektuak zuzenduz lan egiten duen komunitate espainiarra”, azpimarratu du Jose Ramon Otegi Bilboko Ingeniaritza Eskolako Proiektu Zuzendaritza arduradunak eta nazioarteko konferentziaren Batzorde Zientifiko Antolatzaileko sustatzaile eta kideak.\nJesus Martinez Almela da horietako baten presidentea, egoitza Suitzan duen eta 58 herrialdetako beste horrenbeste elkarte biltzen dituen Proiektu Zuzendaritzako Nazioarteko Elkartekoa (IPMA), hain zuzen ere. Horrez gain, Claudia Alcelayk, Project Management Instituteko (PMI) Madrilgo ordezkaritzako presidenteak, ere hartuko du parte. PMI da Proiektu Zuzendaritzan aritzen den mundu mailako beste erakunde nagusia. Egoitza Pensilvanian (EEBB) duen erakundeak 200 ordezkaritza baino gehiago ditu 125 herrialdetan.\nJose Luis Martin UPV/EHUko Ikerketa zuzendariordeak; Enrique Amezua Bilboko Ingeniaritza Eskolako zuzendariak; Iñigo Guinea Guinea Hornos Industriales enpresako zuzendari nagusiak eta Jesus Martinez Almela IPMAko mundu mailako presidenteak inauguratuko dute Proiektu Zuzendaritzako Hezkuntzari eta Ikerketari buruzko Nazioarteko Konferentzia otsailaren 22an, ostegunean, goizeko 09:30ean. Osteguneko, otsailaren 22ko, egitarauak izaera gehien bat zientifikoa izango du, eta ostiralekoa, 23koa, jardunaldi praktikoagoa izango da, zenbait jarduerarekin, besteak beste, Jesus Martinez Almelak emango duen proiektu zuzendaritza ziurtapen ikastaroa eta San Mameseko estadiora egingo den bisita gidatua, nazioartean sariak irabazi dituen estadio berriaren proiektuaren arduradun izan diren Idomeko ingeniarien eskutik.


Elektronika Erasmus: 2014\nKaixo azkenego egunak dira Wroclaw aldetik. Unibertsitatean amaituta iadanik, emen usten dizuet egidanko lanen argazki batzuk:\nPublicado por Gaizka en 15:23 No hay comentarios:\nAzken egunak dira ta sentimendu gazi-goxoak ditugu, alde batetik etxera heldu ta senide ta lagunak ikusteko irrikitan gaudelako ta bestetik esperientzi ahaztezin hau bukatzen delako.\nBesterik barik, hemen daukazue Xabi eta biok orain arte egon garen enpresaren kanpoaldeko argazki bat.\nLaster etxera bueltatu behar zarete, eta gogoratu nahi dizuet ekarri behar dituzuen paperak :\n- Continuous evaluation*\n- Students personal information\n- Lan Arloak fitxa.*\n- Ikasleen jardueren jarraipen fitxa*\n- Instruktorearen inkesta (azkenengo astean pasatu)\n- Final Evaluation (azkenengo astean pasatu) *\n*Instruktoreak sinatuta, eta enpresako zigiluaz.\nGogoratu, Ikasleen jardueren jarraipen fitxan instruktoreek sinatutako praktika guztiak agertu behar direla, eta ordu kopuru osoa 360 ordu dela.\nKaixo danori, egunak aurrera doaz eta iadanik laneko aste bi geratzen zaigu bakarrik. Aste bi hauetan, bi gauza desberdin egin behar ditut unibertsitatean, lehengoan, plaka bat diseinatu bere osagai guztiekin, plakaren izena MP108 da. Nik sortu behar ditut liburutegiak eta gauza guztiak, ez da erreza baina ez naiz kejatzen. Eta bigarren astean, lehengo egunetan eginiko elikatze iturriaren plakak muntatu behar ditut bere kaxa egokian eta funtzionatzea eragin. Lana badaukat aurretik eta gustatzen zaidan lana. Beste alde batetik datorren asteburuan beharbada Pragara joango gara baina ez dakit zihur. Eta hori da dana momentuz, ondo ibili eta bueltarate.\nPublicado por Gaizka en 12:25 No hay comentarios:\nZereginen baten zai nagoen bitartean zerbait idaztea erabaki dut denbora aprobetsatzeko. Hemen beti bezala "rimo caribeño", espero dut asko ez luzatzea.\nAzkenik badaukagu garbigailua, atzo iluntzean ekarri ziguten. Fundamentu gutxi daukate guztiek. Beldur naiz etxera itzultzean hauen ritmoarekin joango ote naizen.\nBeno asteburu luze hontan mutilak mendietara doaz. Ni berriz asfaltukoa naizenez eta Pragarako garraiorik aurkitu ez dudanez, Berlinera itzuliko naiz beste lagun talde batekin. Izugarri guztatu zitzaidan hiria eta gauza asko ikusi gabe geratu nintzen, beraz, bigarren aukera hau topera aprobetsatzeko asmoarekin noa.\nDenbora aurrera doa eta hilabete eskas geratzen zaigu itzultzeko, beraz laister ikusiko dugu elkar.\nEz daukagu zuen berririk, animatu eta kontatu zerbait!\nKaixo denoi, pasadan astean, aste santuko rgun opor egun bat asteburuarekin batzeko aukera izan genuelez, Berlinera joatea erabaki genuen 9 lagunek. Bidaia autobusez 4 ordu eta gutxikoa izan genuen, eta bertan nahiz ta 3 egun baino ez ginen egon hainbat gauza ikusteko aukera izan genuen, nahiz eta hiria hain handia izanik gauza asko utzi genuen ikusteko. Besterik barik, hemen argazki bat duzue gure bidaiaren laburpenaren seinale.\nKaixo, azkenengo hilean sartuta gaude dagoeneko eta denbora aurrera doa konturatu gabe. Lehehengo asteburua igaro dugu etxe berrian eta nahiko ondo dago, zentrutik hurrun baina bestea baino askoz handiagoa da. Lanean oso gustura jarraitzen dut, nahiko gogor eta fin haritzen naiz. Asteburu honetan Sako Panera goaz, alkilerrezko kotxeeak hartuta. Berlin, krakobia bistitatuta daukagu dagoeneko eta Praga da falta zaigun azkenengo lekua bisita egiteko. Oso gustura gaude amendik eta denbora gehiago egotea ez zen ideia txarra izango. Beno ba gorantziak danori eta ondo ibili. Ensegida iurreta aldetik egongo gara.\nPublicado por Gaizka en 12:23 No hay comentarios:\nPisu berrian gaude Amaiak esan duen bezala. Bestearen bikoitza da baina gaizki kokatuta dago garraio publikoekiko eta sukaldeak 3metro karratu inguru ditu baina egongelan futbolera ere joka daiteke.\nLanean ere gustora gaude baina normalean beti berdinean aritzen gara eta orain daukagun arazo bakarra normalean batzen diguten lekua urruti daukagula da eta iristea pixkat zail daukagula.\nHauek berlinera joan dira zubian eta ni ordea, berriz ere, krakobiara joan naiz gatzezko mehategiak ikustera. Oso leku harrigarria iruditu zait naiz eta inglesez egin interpreteak (maketoz ekainetik azarorarte baino ez zegoen). datorren aste honetan ere jai eguna dugu polonian eta Zakopaneko mendietara joango gara krakobian autoak alokatuz (kontatuko dizuegu ea zelan orain interneta bikain ari da etxe berian eta).\nAzkenik ostirala!! Ez dakizue zein luze egiten zaizkidan egunak. Herrialde honetan beste ritmo batera lan egiten dute. Denbora asko pasatzen dut zereginik gabe eta lan eske joanez gero itxaroteko esaten didate. Hauek ez dakite zer den estresa.\nHala ere ezin nahiteke kexatu, praktiketako euskaldun gehienak ni baino egoera txarragoan baitaude.\nMutilak ez dira alboko etxean bizi iada. Atzo beste pisu batera eraman zituzten, jabeak pisua saldu duela eta. Egoera guztiz lotsagarria. Hau dela eta, ni garbigailurik gabe geratu naiz. Gaur geratzekotan gaude Avivakoekin erantzun bat jasoko dugulakoan. Seguruenik gu ere etxez aldatuko gaituzte.\nBueno, ez da dena txarra, ez pentsa. Orainarte ez gara batere gaizki ibili. Asteburua Berlinen pasa dugu guztiok batera eta kasualitatez Jenirekin topo egin genuen. Hura gu baino hobeto dabil, ezin daiteke Berlin Wroclawrekin konparatu.\nBesterik gabe agurtzen zaituztet. Kontatuko dizuet zer gertatzen den etxebizitzaren asuntoarekin.\nOndo segi ta lasterarte.\nHemen nabil kable eta konektore artean zoratu beharrean.\nLehenengo bi asteetan ingeniaritza taldearekin batera modelo berri eta berezi xamar baten instalazio elektrikoaren mutaketa egiten aritu nintzen. Hona hemen argazkiak:\nAlemaniatik egin dute ibilgailu hauen eskaria. Hiri handietarako egokia dela diote kotxea aparkatzeko arazoak egoten bait dira. GiGi bat izanez gero, autoa hirigunetik kanpo aparka desakezu eta etxera scooter batean gerturatu. Lanera joateko orduan, etxetik kotxera GiGi gainean joan zaitezke eta maleteroan sartu berriro erabili beharra izan arte.\nZelako zatarra ezta?\nBeno ba muntaia bukatu genuenetik proiektu batean sartuta nago. Gainontzeko scooter guztientzako wire harness berbera izatea da ingeniaritza taldearen meta berria eta ni hortan laguntzen nabil. Egia esan idazkari bat bezala sentitzen naiz askotan. Simulazio programa berri batekin egiten dut lan, Altium izenekoa eta bertan kableatu guztia marrazten nabil. Proteusen nahiko antzekoa da, beraz ez zait oso zaila iruditzen.\nEz pentsa Govecs-en egiten ditugun motor guztiak GiGi-a bezain itsusiak direnik.\nHauek dira unibertsitatean egiten ditudan plaka batzuk.\nPublicado por Gaizka en 16:22 No hay comentarios:\nEz daukagu wifirik, zentro komerzialean nago, idatzi ahal izateko.\nPublicado por Gaizka en 18:42 1 comentario:\nKaixo denoi!! Urko eta ni Hemmerbach informatika enpresa alemanean ari gara lanean non Medion ordenagailu markarentzat egiten duten lan. Ordenagailu, telebistak, inprimagailuak, GPS sistemak eta abar, dendetan saltzen jartzeko prestatzen ditugu, konponketaren baten behar duten gailuak konpondu, eta bezeroek garantiara bidaltzen dituztenak konpondu eta berriz bidaltzen dute. Enpresa handia denez, 300 langile baino gehiago, departamentu edo arlo ezberdinetan banatuta daude. Urko ta biok, aste birik behin, departamentu hauetako bakoitzetik pasako gara, enpresaren funtzionamendu ezberdinak ikusi ta ikasteko.\nOraintxe bertan, ni, piezen txekeo edo ikuskatze, eta sailkatzea helburu duen sailean nago. Urko berriz, fabrikatik datozen arazodun portatilak konpondu eta dendan saltzeko prestatzen ari da momentuz. Baina astelehenean suposatzen dugu beste departamendu batzuetara bidaliko gaituztela.\nSegurtasun neurriak direla eta enpresaren araudiak horrela dionez, ezin dira enpresa barrura telefono mugikor, kamera, pendrive, eta abarrik sartu, arduradunak izan ezik, beraz ezin izango dugu lanpostuko argazkirik atera.\nAgur bero bat, Xabi eta Urko.\nP.D. Sentitzen dugu behar beste ez idaztea, izan ere etxean internetarekin arazoak digu, aste honetan konpontzekoak dira eta WiFi-a erabiltzeko kalean, zentro komertzial edo tabernetara joan behar dugu.\nBesterik barik, ondo izan.\nKaixo guztioi, Xabi eta Urko galdu dira? Zein enpresetan zaudete, zer egiten?...\nGaizka, oso ondo argazkiak jartzen, baina kontaiguzu zer ikasten ari zaren...\nKaixo, unibertsitatean lenengo astea egin ostean, oso gustora nagoela konturatu naiz, oso ondo zaintzen naute, eta etxearen ondoan nago ezin honeto, asko ikasten hari naiz. Hemen duzue lan egiten dudan leku bat.\nPublicado por Gaizka en 19:49 2 comentarios:\nAurreko astean bukatu genituen ingelera eta polakera klaseak. Ez dut polakera askorik ikasi, ez da batere erraza. Ezkerrak ingeleraz ongi konpontzen naizela. Asteburu osoa eman dut etxean sartuta gaixorik bait nago, iztarria izorratuta daukat. Kanpoan hotz handia egiten du eta inon sartuz gero berogailua topera dago toki guztietan.\nNire ikaskideek gaur izan dute aurkezpena, baina nik bihar izango dut lehen kontaktua nire praktiketako enpresan. Enpresa berri bat da, alemaniarra. Govecs du izena eta web horri bat dutenez begirada bat bota diezaiokezue zertan datzan jakiteko (www.govecs.com). Motozikleta elektrikoak egiten dira bertan, oso produkzio txikia daukate. Ez dakit zein izango den nire lana, baina gogotsu nago lanean hasteko interesgarria iruditzen bait zait. Informazio gehiago dudanean jakinaraziko dizuet.\nBestrik gabe, agur bero bat eta gorantziak guztiontzako.\nlehenbizi gustatuko litzaidake gogoratzea hauxe blog bat dela, zeuen esperientziak kontateko dela, hau da,enpresan hasiko zaretela, baina non? enpresak zer izena dauka? zer egiten du? non dago...Eta aste honetan zehar zer egiten egon zarete? Norberak berea!! Eta ez Gaizka idazkaria..\nPaperei buruz, enpresara joango zaretenean, STUDENTS PERSONAL INFORMATION.doc bete behar dizuete, eta oso inportantea da ordutegia ondo zehaztea. Beste aldetik, zeuen instruktorea izango denak Lan_Arloak_english_Elektronika.doc bete behar dizue, sinatu eta zigilua jarri.\nAste bukaerarako bakoitzak egindakoa kontatu blogean, batez ere, enpresaren gorabeherak, eta postaz bidaltzen dizkidazue betetako paperak. Ondo ibili\nEtiquetas: 2014, Erasmus, Iurreta, Polonia\nkaixo, bihar Xabi eta Urko enpresa doaz, presentazio moduko bat daukatelako eta ni unibertsidadera beste presentazio bat dudalako, ia dena ondo doan. Amaia asteartean hasten da bere enpresan. Etxean wifi daukagu nahi dauenien, egun bat bai beste bat ez, ordu bat bai da beste bat ez.... ondo segi.\nAmaia mesedez, praktiketako papelak zelan betetzeko azalpen txiki bat ez zen txarto etorriko, izan ere, ez dakigu oso ondo nola egin behar dugun.\nPublicado por Gaizka en 16:45 No hay comentarios:\nKaixo eta eguardion. Gaur eguraldi oso onarekin esnatu gara, beraz bueltatxo bat emango dugu herritik nire pisukide Seilarekin batera. Atzo zerbezatxo batzuk edan genituen ta jatetxe italiar batean afaldu, hemengo gaua pixkat ezagutzeko asmoz, baina ni sosa xamarra naizenez 12terdi ingururako etxean nintzen. Ez dugu hizkuntza batere ulertzen, baina ingelesarekin konpontzen gara leku gehienetan.\nPlaning bat eman digute aste osorako eta bihar goizean tour profesionala egingo dugu Wroclautik zehar, atzaldean berriz Aviva enpresarekin aurkezkena izango dugu. Astearte eta ostiral bitartean ingeles eta polakera klaseak izango ditugu, ia zerbait ulertzen hasten garen.\nAgur bero bat gfuztiontzat.\nKaixo gau ere denon partez idazten dut, gaur Wroclaw ikustera eraman gaituzte avivakoak. Arratsadean etxean egongo gara eta gabien ea ze anbiete dagoen ikusten joango gara. Gorantziak danori!!!!\nPublicado por Gaizka en 16:21 No hay comentarios:\nKaixo danori, Urko Xabi, Amaia eta nire partez idazten dot, gaur heldu gara eta ondo zaindu digute jajaj, bazkaldu be ondo ein dogu osake momentuz dana ondo!!! ondo ibili handik eta gorantziak jon,josu,josi eta pa la rubia!!!! jjajajajajjaja\nPublicado por Gaizka en 19:22 2 comentarios:\nkaixo xabi naz! martxoak 6 poloniara noa. 2100km\nKaixo Amaia naiz eta datorren ostegunean Poloniara noa.\nEgunon! Datorren astean elektronikako lau lagun Poloniara goaz, astebete daukagu aurretik maletak prestatzeko.\nKaixo Gaizka naiz eta martxoaren 6an Wroclaw-ra noa.!!!\nPublicado por Gaizka en 11:02 1 comentario:


2018ko irailaren 25a, asteartea | Ordua Euskal Herrian 15:36:05\nLuis Tosar aktore galiziarrak (Lugo, 1971) dagoeneko Donostiako Zinemaldiko Maskorra (Te doy mis ojos) eta Espainiako hiru Goya sari (Los lunes al sol, Te doy mis ojos, Celda 211) lortu ditu. Produktore lanetan ere badabil eta Di Elas musika taldeko kide da. Kamera aurrean nahiz atzean, arazo sozialen inguruko gogoeta du hizpide.\n"Sozialki justuak iruditzen zaizkidan gauzak defendatu ditudala esango nuke, nire asmoa ez da inor erasotzea". (Argazkia: Luis Almansa)\nFARC gerrillaren eta Kolonbiako Gobernuaren arteko Bake Elkarrizketekin batera estreinatu da Operación E. Kolonbiako zein errealitate islatu duzue filmean?\nGatazkaren zati jakin bati heldu diogu, benetako gertakizun batean oinarrituta: FARCen gatibu zen Clara Rojasek semea izan zuen eta nekazari familia bati eman zioten umea, zaintzeko. Familia horren historia kontatu dugu, umea aurrera ateratzeko bi urtetan bizitakoa. Helburua ez da izan Kolonbiako gatazka armatuari buruzko analisia egitea.\nBaina testuinguru hori agerikoa da pelikulan. Halako gatazkez aritzean, arriskua izaten da pertsonaia estereotipatuak egitea, gaiztoen eta onen arteko gatazka aurkeztea…\nBai, gatazka armatu bati buruz istorioa kontatzea konplexua da beti, faktore askok kutsatuta daude alde guztiak, baina gure historia protagonistaren ikuspegitik dago kontatua, eta protagonistarentzat alde guztiak dira gaiztoak: gatazkak desplazatu dituen lau milioi biktima horietako bat da, paramilitarrek desplazatuak, edo FARCek, edo armadak… Anonimatuan hiri handietako auzo txiroetan bizi diren horiek guztiak dira, azkenean, gatazka sufritzen dutenak eta inork kontuan hartzen ez dituenak.\nAritz Moreno donostiarrak zuzendutako Cólera film laburrean hartu duzu parte, Nafarroan errodatua. Urte bukaeran estreinatzea da asmoa, zer moduzko esperientzia izan da?\nIa dena sekuentzia planoan dago grabatua [etenik gabe], komiki kutsuarekin, eta sakonean intolerantziaz hitz egiten du. Pertsona jakin bat baztertu behar dela erabaki eta denak elkartzen dira haren aurka. Gaur egungo akats handietakoa da: batzuetan, erraza da kolektibo oso bati sinetsaraztea norbait gaiztoa dela edo zerbait txarra ordezkatzen duela, eta zigortu egiten dugu denen artean, egoeraren benetako analisia egin aurretik.\nKrisia eta etxebizitzen espekulazioa du ardatz zure azken proiektuak (Los fenómenos). Gai sozialak jorratu ohi dituzu pantaila handian.\nIstorioak kontatzen diru asko gastatzen da, erantzukizun hori dugu, eta saiatzen naiz istorio horiek harago joango den irakurketa izan dezaten. Jendea pelikula ikustera badoa, entretenitzeaz gain gogoetarako aukera izatea ez da txarra, hausnartzeko moduko gai latzak bizi baititugu egunero.\nZinemak balio du orduan kontzientziak astintzeko?\nGogoetarako bide eman dezake behintzat. Aretoan ilunpetan, ordubete baino gehiago hausnartu dezake ikusleak pantailan duen gaiaz, hedabideetan agertzen diren gaiak izan arren sarri ez diegulako eguneroko erritmo bizian behar duten arreta eskaintzen. Segituan iraungitzen da dena, zabaltzen diren abiadura berean desagertzen dira albisteak, eta gaietan sakontzeko aukera handiagoa ematen du zinemak. Ikuslearekin enpatizatu dezaketen pertsonaiak eraikitzen ditugu eta emozionalki harrapatzen badugu, mezuak edo gaiak eragin handiagoa izango du publikoarengan, barrurago iritsiko zaio.\nEta zuk nola enpatizatu duzu zure pertsonaiekin, tratu txar emailearen edo hiltzailearen rola antzeztu duzunean, adibidez?\nHori da gure ofizioa. Ondorio guztiekin sartzen zara pertsonaiaren larruazalean, ez duzu epaitzen eta ahalik eta sinesgarrien helarazi behar diozu ikusleari. Ez du esan nahi pertsonaiaren printzipioekin bat egiten duzunik, baina azkeneraino defendatu behar duzu, eta horretan datza interpretazioaren aberastasuna. Ideia, mezu edo emozio baten zerbitzura dagoen tresna gara gu, eta pertsonalki agian desatsegina da gaiztoaren rola antzeztea, baina profesionalki oso dibertigarria izan daiteke. Publikoaren esku dago pertsonaia gorrotatzea edo atzean dituen motibazioak ulertzea edo dena delakoa. Gogoeta horiez mintzo nintzen aurreko erantzunean, albiste bat ikusten dugunean zaila zaigulako hausnarketa maila horietara iristea, gertakizun baten atzean dauden zirkunstantziak, ezaugarriak, testuingurua… ematea falta delako maiz.\nPantailatik kanpo ere, gizarte gaiei lotutako aldarrikapen ugaritan hartu duzu parte. Tartean, Prestige itsasontziak eragindako hondamendiaren salaketan. Hamar urte bete ditu aurten aferak eta epaiketa hasi berri dute.\nTragedia handia izan zen eta une berezia, gutxitan gertatzen delako herri guztia bat eginda kalera ateratzea hain modu garbian protesta egitera eta erantzukizunak eskatzera. Egia da denborarekin mugimendua indarra galtzen joan zela, eta oraingo epaiketa itxurakeria da, paktaturiko akordioa, beste ezer baino gehiago. Ez dirudi erantzukizunak eskatuko direnik eta beharrezkoa izango da berriz ere mobilizatzea, baina zaila izango da, hoztu egin delako gaia.\nGaliziako BNG alderdiko zerrendetan aurkeztu zinen garai batean, baina politikatik aldentzea erabaki zenuen gero. Politikaz nazkatuta bukatu al zenuen?\nBai, konturatu nintzen garrantzitsua dela jakitea non gauden bakoitza, zein den gure arloa eta non diren baliagarriak egin ditzakegun ekarpenak. Eta politikan ikusi nuen ez naizela baliagarria eta ez nagoela eroso. Marketina oso inportantea da mundu horretan, alderdi barruan dauden joera guztiak asebete nahi dira… Orain, egon behar den lekuetan egoten saiatzen naiz, hori da militantzia, zarata egitea eta ahotsik ez duten foroei ahotsa ematea, ahal den moduan. Nahiko nuke mutur-joka ez amaitzea eta ez dut hori babestuko, baina jendea oso nekatuta dago eta ez naute harritzen gerta daitezkeen jarrera biolentoek, politikariak herriaren iritziarekin bat ez datozen erabakiak ari baitira hartzen. Izugarria da hori, herriak berak hor jarri dituen pertsonak direlako. Gizarte mugimendua da munduaren norabidea gidatu beharko lukeena, baina zoritxarrez ez da hala.\nXarmenta Saria jaso zenuen 2005ean, galizieraren aldeko defentsa egiteagatik. Zer da zuretzat galiziera?\nNire lurra, nire ama da, gurasoen hizkuntza, kultura horretan hazi naiz. Galiziar guztion ezaugarria da, baina zenbait sektorek oso gaizki tratatu dute, zehazki PPk baztertu egin du, erabakigarriak ziren uneetan. Orain une horietako batean gaude: pixka bat aurrera egitea lortu genuen eta beste behin, harriak bota dizkiote gainera. Ama hizkuntza bere lekua egiten ari zen hainbat eremutan, bereziki kultur arloan, baina hezkuntzan galiziera inposatzen dela eta halako erasoekin hasi dira…\nAktore ezaguna eta errespetatua izanik, nola daramazu jendeak aldarrikapen sozialen, hizkuntza baten, herri baten… erreferentetzat hartzen zaituenean?\nTentuz eta ahalik eta modu zentzudunenean gestionatzen saiatzen naiz, arriskutsua delako, bai niretzat eta bai erreferentetzat zaituztenentzat, erreferenteak izatea beti delako arriskutsua. Zerbaitetan edo norbaitengan itsu-itsuan sinestea arriskutsua da, idealizazioak ez dira onak eta pentsamendu kritikoak aberasten gaitu, aldeko eta kontrako ezaugarriak aztertu eta ematen ditugun urratsak modu kontzientean emateak. Ni neu dena erlatibizatzen saiatzen naiz, zuhurra izaten, nahiz eta beti ez dudan lortzen eta batzuetan ez dut mezua nahi bezala helarazten, kontuz ibili beharra dago beti. Orokorrean, sozialki justuak iruditzen zaizkidan gauzak defendatu ditudala esango nuke, eta nire asmoa ez da inor erasotzea, nire pentsamenduarekin koherentea izatea baizik.\nZircoZine ekoiztetxeko produktoreetako bat zara. Zein da zuen filosofia?\nInguruko jendearekin ateratzen ditugu aurrera proiektuak, konfiantzazko jendearekin, Galiziako istorioak kontatzeko eta bertako talentua erakusteko asmoz. Horrez gain, normalean zirkuitu komertzialetik at dauden pelikulak dira eta horregatik handiagoa da ahalegina, beste produktora batzuekin elkarlanean aritzen gara, proiektu ausartagoei aukera emateko: Los fenómenos, 18 comidas, Crebinsky… Ekoiztetxe txikia gara eta gure helburua ez da negozioa egitea, film txiki eta pertsonalen aldeko apustua egitea baizik. Horrek inplikazio enpresarialetik harago joatea eskatzen du, ez direlako ekonomikoki pelikula errentagarriak, baina aldi berean egin beharreko pelikulak dira, kontatu beharreko istorioak.\nBadirudi krisi garaian kultura izan ohi dela gaztigatuenetakoa, ez al da sektore estrategikoa?\nAlde batetik ulertu dezaket herritarrak kontu garrantzitsuagoetan izatea burua, etxetik ez kaleratzean adibidez, baina egia da baita ere kulturaren industria oso industria indartsua dela, lanpostu asko mugitzen dituena eta hori ez da beti gardentasunez kontatzen. Familia ugari bizi da kulturatik, tartean zinematik, eta aintzat hartzeko sektorea izan behar luke. Gure kasuan, orain hasiko gara ikusten BEZaren igoerak nola eragingo dion aurretik jada oso gaizki zegoen Espainiako ekoizpen zinematografikoari. Produktorak ixten ari dira, BEZa igotzeko erabakiekin batera ez dagoelako beste aldeko politikarik, inbertitzaile pribatuak erakartzeko pizgarri fiskalak adibidez; ez dugu inongo babesik eta AEBetako industriak du distribuzioaren monopolioa.\nGaliziarrak eta PP\n“Ulertzen zaila da Galizia, baina beste edozein leku bezala; zuek ere [EAEn] zenbat urtez izan duzue EAJ gobernatzen? Nire ustez, Feijoó azkarra izan da hauteskundeak aurreratuta, Madrilgo Gobernuaren neurriek ez baitiote inongo mesederik egiten eta beste urtebeteko epean jarraitzaileak galdu ditzake. Alternativa Galega de Esquerdarekin ikusi da, Beirasek eserleku asko lortu ditu hilabete eta erdiko kanpainarekin eta alternatiba indartsua da Galiziarako. Badirudi galiziarrek DNAn daramatela PP, baina Beiras bezalako lider indartsua agertzen denean, aldaketarako nahia dagoela antzematen da, alternatiba badago, eta ziur naiz noizbait lortuko dugula”.\nKanal hauetan artxibatua: Zinema | Galizia


evento_name – FINANTZAZ HARATAGO\n08 Ots, 2020 - 10:02\nAurten ere stand bat izango dugu Berdeago Naturen, Durangon! Otsailaren 8 eta 9an izango gara bertan, eta bigarren egunean gerturatu zaitezte “Aldaketa klimatikoaren aurkako borroka eta emakumeei laguntza finantza etikoaren bidez” hitzaldia entzutera.\n23 Urr, 2019 - 06:10\nHitzaldia: “Finantza etikoak garapen positiboa sustatzeko” (Muskiz)\nUrriaren 23an, 19:00etan, Muskizeko Kultur Etxean egongo gara “Finantza etikoak garapen positiboa sustatzeko” hitzaldia emateko. Gaztelaniaz izango da.\n17 Urr, 2019 - 07:10\nHitzaldia: Finantza etikoen inpaktu soziala Kenian (Bilbo)\nUrriaren 17an, 19:00etan, gertura zaitez Anesvadek Bilbon duen egoitzara Athanaz Mathekaren hitzaldia entzutera. Matheka Greenforest Foods enpresaren sortzaile eta zuzendaria da. Keniako enpresa horrek eztia eta fruitu lehorrak ekoizten ditu eta kakahuetea erabiltzen du Keniako landa aldeko familien bizitza-kalitatea hobetzeko eta baliabideen inguruko gatazkak murrizteko.\n14 Urr, 2019 - 10:10\nArgazki erakusketa: “Garapen positiboa: Hegoaldeko herrialdeetan pobrezia jasaten duten pertsonak beste ikuspuntu batetik begiratzea” (Muskiz)\nUrriaren 14tik 28ra, ez galdu “Garapen positiboa: Hegoaldeko herrialdeetan pobrezia jasaten duten pertsonak beste ikuspuntu batetik begiratzea” argazki erakusketa, Muskizeko Kultur Etxean.\n11 Urr, 2019 - 12:10\nEuskadiko Finantza Etiko eta Alternatiboetako Hezkuntzaren Topaketa: Finantzak Bertatik Eraldatuz (Bilbo)\nTopaketa Finantzak Hezkuntzan eguna ospakizunaren inguruan kokatzen da (urriak 7). Finantza etiko eta alternatiboak landu eta aurre egin behar duten eragileen erronkak askotarikoak dira. Topaketa honen helburua finantzak hezkuntzan arlo ezberdinetan jokatzen duten rol eraldatzailea hausnartzea da.\nHorretarako esperientzia ezberdinak partekatuko dira, unibertsitate ikuspegitik, tokiko proiektu eraldatzaileen bizipenetik eta finantza etikoak pertsonengana iristeko tresna berriak sortzen dituzten esperientzien bitartez.\n12:00-12:10: Aurkezpena: Finantzaz Haratago eta EEE ( Ekonomisten Euskal Elkargoa)\n12:10-13:40: Mahai ingurua:\n– Aitziber Mugarra ” Oikocredit Euskadi”: Finantza etikoen balioa eta hauen garapena.\n– Joseba Madariaga “ Deusto Unbertsitatea”: Finantza hezkuntza unirbetsitatean.\n– Nina González Fdez-Argüelles “FETS. Finançament Ètic i Solidari”: FETS aurkezpena eta EFES sarea: Red por una Educación en Finanzas Éticas y Solidarias.\n– David Lopategi “Labore Bilbo”: Bilboko supermerkatu kooperatiboaren esperientzia.\n– Ana María Quinteros Calles “ANTA. Asociación Nacional de Trabajador@s Agropecuari@s de El Salvador”: Ertaamerikako proiektuan finantza etikoeen bitartez.\n13:40-13:55: Eztabaida eta elkarrekin hausnartu: Finantza hezkuntzaren erronkak ikastetxeetan\n13:55-14:00: Itxiera: 2018-2021 Finantza Hezkuntza Planaren inguruko posizionamendua eta komunikatuaren irakurketa\n11 Urr, 2019 - 10:10\nArgazki erakusketa: “Garapen positiboa: Hegoaldeko herrialdeetan pobrezia jasaten duten pertsonak beste ikuspuntu batetik begiratzea” (Portugalete)\nUrriaren 7tik 11ra, ez galdu “Garapen positiboa: Hegoaldeko herrialdeetan pobrezia jasaten duten pertsonak beste ikuspuntu batetik begiratzea” argazki erakusketa, Centro Cultural Santa Claran, Portugaleten.\n10 Urr, 2019 - 10:10\n09 Urr, 2019 - 07:10\nHitzaldia: “Finantza etikoak garapen positiboa sustatzeko” (Portugalete)\nUrriaren 9an, 19:00etan, Portugaleteko Centro Cultural Santa Claran egongo gara “Finantza etikoak garapen positiboa sustatzeko” hitzaldia emateko. Gaztelaniaz izango da.


Ondorengo lege oharrak (hemendik aurrera, “Lege Ohar") YOLANDA UNAMUNO PLAZAOLA -k duen egoitza soziala KALE NAGUSIA, 49 BEHEA , AZKOTIAN eta IFZ:72.439.460V Interneteko “www.tailetu.es” web orriaren (hemendik aurrera, “Web") erabilera erregulatzen du.\nOro har YOLANDA UNAMUNO PLAZAOLA eta beraien zerbitzu telematikoetako (webean euskaragai) erabiltzaileen arteko harremanak legegintza eta espainiar jurisdikzioaren menpe daude. Aldeek beraiei dagozkien foruei uko egiten diote eta AZPEITIKO epaitegi eta auzitegien esku uzten dute kontratu honen baldintzen interpretazioaren inguruan sor daitezken eztabaidak/gatazkak.\nErabiltzailea jakinaren gainen dago eta onartzen du webera sartzeak ez duela YOLANDA UNAMUNO PLAZAOLA -ekin inongo harreman komertzialik suposatzen. Webaren titularra ez da bertako partaideen aldetik bertan isuritzen diren iritzien jabe egiten. Empresak aurre abisu barik bere webean egokiak deritzon aldaketak egiteko eskubidea du. Honek empresari beraien edukiak eta zerbitzuak aldatu, ezabatu zein gehitzeko eskubidea ematen dio baita hauek beraien zerbitzarietan nola eta non agertzen diren erabakitzeko.\nYOLANDA UNAMUNO PLAZAOLA –k du web orrialdeko eduki, diseinu grafiko eta kodigoen jabetza intulektualen eskubideen titulartasuna. Beraz YOLANDA UNAMUNO PLAZAOLA -n baimen idatzi bat egon ezean debekatuta dago webguneraren erreprodukzio, banaketa, komunikazio publiko, eraldaketa edo edukiekin egin daitekeen beste edozein jarduera, nahiz eta iturburuak aipatu. Enpresako web orrialdearen barne dauden izen komertzial, marka edo ikur bereizgarri guztiak haien jabeen jabetza dira eta legeak babesten ditu.\nYOLANDA UNAMUNO PLAZAOLA -ren web-orrietako loturen (linken) presentziak informatzea du solik helburu eta inondik inora haien iradokizun, gonbidapen edo gomendioa.\n2016ko Apirilaren 27an RGPD-an ezarritakoaren arabera, YOLANDA UNAMUNO PLAZAOLA–k erabiltzaileari jakinarazten dio YOLANDA UNAMUNO PLAZAOLA -n aldetik izaera pertsonaleko datuen tratamendu automatizatu bat existitzen dela eta beraien erantzukizuna dela, erabiltzailearekin harremana mantendu eta kudatzeko helburuarekin baita informatze lanetarako. Baldintza hauek onartzeko orduan, YOLANDA UNAMUNO PLAZAOLA -k beraien zerbitzuen prestaziorako ezinbestekoak diren datu batzuk biltzea beharko du erabiltzailera aldetik.\nErregistroaren inprimakia betetzea nahitaezkoa da webgunean eskainitako zenbait zerbitzu erabili ahal izateko. Eskatutako datu pertsonalak ez erraztea edota datuen babes politika ez onartzeak, izaera pertsonaleko datuak eskatzen dituzten edozein promozioetan ezin harpidetu, erregistratu edo parte hartu supozaten du. 2016ko Apirilaren 27an RGPD-an ezarritakoaren arabera, jakinarazten dizuegu erabiltzaile gisa erregistratu ondoren eskuratutako datu pertsonalak YOLANDA UNAMUNO PLAZAOLA (Egoitza soziala: KALE NAGUSIA, 49 BEHEA , AZKOITIAN eta IFZ:72439460V) jabetzako fitxategietara gehituko direla, ekainaren 11ko 1720/2007 Errege Dekretuak ezarritako segurtasun-neurriak implementatuta eukinik.\nErabiltzailea da emandako datuen egiazkotasun eta zuzenketen erantzule bakarra, ez [YOLANDA UNAMUNO PLAZAOLA].Edozein kasutan, erabiltzaileek erantzuten behar dute erraztutako datuen doitasun, iraunaldi eta egiazkotasunaren aurrean eta behar bezala eguneratuta edukitzeko kopromesua hartu behar dute. Erabiltzaileak izena emateko imprimakia zein harpidetzan informazio guztia eta zuzena ematen duela hitzeman behar du.\nYOLANDA UNAMUNO PLAZAOLA ez da erantzule egiten beste iturri batek edo berak landu ez duen informazioetaz. Beraz ez du bere gain hartuko hauek erabiltzeak sortu ditzaken kalteak. YOLANDA UNAMUNO PLAZAOLA -k bere web orrialdeko informazioa eguneratu, aldatu edota ezabatzeko eskubidea du baita haien bistaratzea mugatzeko edo debekatzeko. YOLANDA UNAMUNO PLAZAOLA ez da, berak kanpoko iturri baten izenean, emandako informazioaren akats, hutsegite edo omisioak erabiltzaileari sor ditzakioken kalte edo kalte-ordainen arduradun.\nYOLANDA UNAMUNO PLAZAOLA -ren helburuak erabiltzailearekiko harremanak mantetzea eta kudeatzea dira, baita informazioa ematea.\nYOLANDA UNAMUNO PLAZAOLA -k ez dizkio lagatuko erabiltzaileen datuak hirugarren bati. Mezuak igortzeko edo sarrera, zuzenketa, kentzea, muga, eramangarritasun eta oposizio eskubidea gauzatzeko ondorengo helbidea erabili daiteke www.tailetu.es baita posta arrunta erabiliz YOLANDA UNAMUNO PLAZAOLA, Ref. RGPD, en [Kale Nagusi, 49 Behea] zuzenduta gutun bat bidali. Eskubide hauek gauzatzeko beharrezkoa da [YOLANDA UNAMUNO PLAZAOLA] -ri zure nortasun agiriaren edo legezko beste edozein dokumentu baten kopia bat bidaltzea zure nortasuna egiaztatzeko.\nYOLANDA UNAMUNO PLAZAOLA -k legeak eskatzen dituen datu pertsonalen babes segurtasun mailak hartu ditu eta beraien esku dauden beste baliabide eta neurri tekniko osagarriak instalatzen saiatzen dira YOLANDA UNAMUNO PLAZAOLA -ri emandako datu petsonalen galera, erabilera desegokia, aldaketa, baimen gabeko atzipen edota lapurreta sahiesteko. Bestalde sistema elektroniko honen funtzionamendu operatiboan beraiekin zerikusirik ez duten interferentzia, ez-egite, eten, virus informatiko, matxura telefoniko edo deskonexioen ondorioz kalte edo kalte-ordainen suertatuz gero ez da beraien erantzule egiten; ezta teléfono linien edo datuak prozesatzeko zentroen gainkarga edo hutsen erruz sistema elektroniko honen erabileran suertatutako atzerapen edo blokeoetaz; ezta ere beraien kontroletik kanpo hirugarren batzuk legez kanpoko intromisioen ondorioz eragindako kalteez. Hala ere, erabiltzailea kontzientea izan behar da Interneteko segurtasun-neurriak ez direla menderaezinak.\nErabiltzaileak aitortzen du datu pertsonalen babesari buruzko baldintzetaz informatua izan dela eta [YOLANDA UNAMUNO PLAZAOLA-n aldetik haien tratamendu automatizatua onartzen eta baimentzen du idatzi honetan datu pertsonalen polikaren inguruan aipatzen diren helburuetarako. Webgunean emandako zenbait zerbitzuk baldintza bereziak eduki ahal dituzte datu pertsonalen babesari buruzko xedapen bereziak aurreikusita.


ADBLOCK EZ DU IRAGARKIAK BLOKEATZEN, ZER EGIN? - SEGURTASUNA (BIRUSAK) - 2019\nAdblock ez du iragarkiak blokeatzen, zer egin?\nGaurko mezua Interneten publizitateari eskaini nahi zaio. Uste dut inork ez duela gustuko pop-up leihoak gustuko, beste guneetara birbidali, fitxak irekitzea eta abar. Gaitz hori kentzeko, Adblock nabigatzaile mota guztietarako plugin bikaina dago baina batzuetan huts egiten du. Artikulu honetan Adblock-ek iragarkiak blokeatzen ez dituen kasuak nabarmendu nahi nituzke.\nEta horrela ...\n1. Programa alternatiboa\nGogoratzen zaigun lehenengoa iragarkiak blokeatzeko programa alternatibo bat erabiltzen saiatzea da, eta ez bakarrik arakatzailearen plugin bat. Bere mota onenetako bat (nire ustez) Adguard da. Ez baduzu saiatu, begiratu ziur.\nBulegotik deskarga dezakezu. Gunea: //adguard.com/\nHemen, laburki buruz:\n1) funtzionatzen du, zein nabigatzailek erabiliko duzun;\n2) Iragarkiak blokeatzen dituenez, zure ordenagailuak azkarragoak dira, ez duzu sistemako gainkarga ez duten flash mota guztiak erreproduzitu beharrik;\n3) Gurasoen kontrola badago, iragazki asko aplika ditzakezu.\nBeharbada funtzio horietarako ere, programa merezi du probatzea.\n2. Ba al da Adblock gaituta?\nEgia esan, erabiltzaileek Adblock desgaitzen dute, horregatik iragarkiak ez ditu blokeatzen. Hau egiaztatzeko: begiratu estuki ikonoa - gorria izan behar du erdian palmondo zuriarekin. Adibidez, Google Chrome-n, ikonoa oso goiko eskuineko izkinan dago eta itxura du (plugin-a gaituta dagoenean eta funtzionamenduan), pantaila-argazkian bezala.\nDesgaituta dagoenean, ikonoa gris eta inpertsonala bihurtzen da. Beharbada plugin-a ez duzu desgaitu - ezarpen batzuk galdu dituzu nabigatzailea eguneratzerakoan edo beste pluginek eta eguneratzeak instalatuz. Gaitzeko, egin klik gainean saguaren ezkerreko botoiarekin eta hautatu elementua "berriro martxan" AdBlock ".\nBide batez, batzuetan ikonoa berdea izan daiteke. Horrek esan nahi du web orri hau zerrenda zurira gehitu dela eta horri buruzko iragarkiak ez direla blokeatuta. Ikusi beheko irudia.\n3. Nola blokeatu iragarkiak eskuzkoan?\nSarritan Adblock-ek ez ditu iragarkiak blokeatzen, ezin dituelako ezagutzen. Izan ere, ez da beti pertsona batek gune baten iragarkiak edo elementuak diren ala ez esateko gai dela. Askotan plugina ezin da aurre egin eta, beraz, elementu polemikoak galdu egin daitezke.\nHori konpontzeko, orriko blokeatu nahi dituzun elementuak eskuz zehaztu ditzakezu. Adibidez, Google Chrome-n hau egiteko: egin klik eskuineko botoiarekin banner-aren gainean edo nahi ez duzun gune baten gainean. Ondoren, laster-menuan, hautatu "AdBlock - >> Blokeo iragarkiak" (adibide bat beheko irudian agertzen da).\nOndoren, leiho bat agertuko da blokeatzen duen blokeoa zehazteko. Esate baterako, graduatzailea ia amaierara eraman nuen eta orrialdean testua bakarrik geratu zen ... Ez da gunean elementu grafikoen arrastoa mantendu. Jakina, ez nago gehiegizko publizitatearen aldekoa, baina ez maila berean?\nNik oso lasaia nago publizitate gehien lortzeko bidean. Ez zaie gustuko gune ulertezinetara bideratzen dituzten iragarkiak edo fitxa berriak irekitzen dituztenak. Beste guztia ere interesgarria da albisteak, produktu popularrak, etab.\nHori da, zorte ona guztiei ...


kritiken hemeroteka » Gizon bakartiaren urratsak\n« Oraingoz azkena | Obaba barru-barruan »\nGizon bakartiaren urratsak Itxaro Borda / Argia, 1994-01-16\nBihotza amodioz beterik dirauen jendeak, etengaheko bidaiariaren iduria dauka. “Mila urte igaro eta, ura bere bidean” olerki bilduma honetan, maitemindua eta ibiltaria gorputz berdinean juntatzen dira, irakurleak hartzen duen liburuan agertzen den zintzotasun biluziak antsiaren harridura hazi arteraino. Gaurko mende bukaerako poesia itotzen duen esnobismo sasi-kultotik urrun ari zaigu Andolin Eguzkitza, umiltasun handiz obra eginez, hargatik, olerki bederak dakar mundu zabaleko izkribatzaile bati edo besteari eskaini omenaldi txortola. Amodioaren bakardadea jastatzea bezalakorik ez da, ikusteko/ikasteko bakardadea dela lur honetako gauzarik hedatuena.\nHitzen —eguneroko hitzak dira…— azaleko xinpletasunaren gibelean nabari da Andoiin Eguzkitzak asko dakiela poesiaren zereginaz: badaki, orozbat, poema memoriaren flash hat dela, oroitarri hat, minaren arintzeko zurkaitz bat eta sustur, otoitaren zintzoa beharrezko duela. Halatan, Susan argitaratu hilduma honetan, hitzetik hitzerako irakurketan, sinpatiaz jantzi adiskidantza, edo agian kidetasun xoila sortzen zaigu, baitakigu, olerkariak idazterakoan, bizia ahal bezain egiazkorki aipatzen saiatzen dela, sendimenduen oinarriak gordetzeko xederik batere gabe.\nAlaitasun sendimenduaren oinarrietarik bat bakartasuna da, behaztopoak eta ihesak zilegitzen dituen bakartasun gorria. Gure jendarte interaktibo eta kontsumistetan arraro da aurkitzea, desiraren hagian dilindan dagoen aitorpena. Bakardadea, askatasunez hanturik datorkigu. Andolin Eguzkitzaren poemetan, itsas bazterrak harrotuko lituzkeen bandera beltzaren antzera. Gizon bakartiaren urratsak segi ditzagun, ura bere bidean dabilen bitartean.


Josep Lluís Torres, CSICeko ikertzailea | Consumer\nJosep Lluís Torres, CSICeko ikertzailea\nAntioxidatzaile sintetikoak kaltegarriak izan daitezke kontzentrazio handietan, eta batzuk naturalak ere bai.\nJosep Lluís Torres Ikerketa Zientifikoen Kontseilu Goreneko (CSIC) ikertzailea da. Bere taldeak, Vigoko Itsas Ikerketen Institutuarekin elkarlanean, elikagaien alorrean antioxidatzaile naturalak aplikatzen dihardu, bereziki arrain urdinean, beste arrain mota batzuek baino zailtasun handiagoarekin kontserbatzen baita. Perogrulada litzateke ea zergatik ezin duen arrain urdin izoztua aurkitu merkatuan? "Arrain urdinak gantz asegabeen kontzentrazioa du; oso osasungarriak dira, baina ez dira oso egonkorrak", azaldu du Torresek, Bartzelonako Ikerketa Kimiko eta Ingurumen Institutuko ikertzaileak. Koipe horiek dira arrain urdin izoztua gaizki kontserbatu eta erretzeko arrazoia. "Antioxidatzaile naturalen erabilera aztertzen ari gara, izoztu ahal izateko eta denbora gehiago kontserbatzeko", dio ikertzaile horrek. Gaur egun, zazpi edo zortzi egun irauten du arrain urdinak.\nEZ DITUZTE ORDEZKATZEN DIETAKO ANTIOXIDATZAILEAK\nJosep Lluís Torresek argitu nahi duen lehen gauzetako bat da arrainari aplikatutako antioxidatzaile naturalek ezin dituztela inola ere ordezkatu landareen bidez dieta orekatua eman beharko luketen antioxidatzaileak. Ez dira, beraz, osagai miragarriak, arazo bati irtenbide teknologiko bat bilatzea baizik. Eta soluzio horrek nutrizio-abantailaren bat badu, hobeto.\nIrtenbide hori bilatzeko, taldeak prozianidinak (mahatsaren hazietan dauden polifenolak) erabili ditu txitxi-xerratan. Antioxidatzaile horien zeregin funtzionala ebaluatzeko, tumore-zelulen bideragarritasunean nola eragiten duten aztertzen ari dira ikertzaileak. Laborategian egindako esperimentuen arabera, prozianidinek zelula minbizidunen (zehazki, koloneko eta ondesteko minbizien) apoptosiak (zelula-heriotza programatua) modu selektiboan eragiten dituzte, ikertzaileen esanetan.\nEz da hau ikusten den lehen aldia. Aurreko azterketek iradoki zuten polifenolek interferentziak sor ditzaketela tumore-zelulen ugaltzean, eta, beraz, zenbait minbizi-motaren aurrean babesleak izango liratekeela.


“Herritik jaso, herriari itzuli” edo | Araba Errioxa\n“Herritik jaso, herriari itzuli” edo\nNola bueltatu Arabako Errioxari berak eman didana\n“Arabako Foru Aldundiko Mahastizaintza eta Ardogintzako Goi mailako Teknikari postua lortu dut”, esan nion harro, eta solaskideak irribarre beteaz erantzun zidan:\n.- Lan gogorra, Diputazioa oso gauza serioa eta garrantzitsua da arabar nekazarientzat.da\n.- Lasai aitona, egingo dut.\nHorrela gogoratzen du aitona Nicolas Larreinarekin orain dela 35 urte izan nuen elkarrizketa; hamarkadatan errepresio frankista sufritutako gudari zaharra zen, Araba sakoneko arabar gogor eta soila, Korreskoa, eta foru erakundearen irudi ezin hobea transmititu zidan.\nUste dut egin nion promesa bete dudala, nahiz eta hasieran Araban lan egitearena urte gutxitarako planteatu nuen, ahalik eta azkarren nire Donostia maitera itzultzeko. Azkenean hogeita hamabost urte geratu naiz Arabako Errioxan.\nHogeita hamabost? Ziztu bizian igaro zaizkit; bertan oso ongi bizi izan naizen seinale. Kontua da arabar mahastizain eta ardogileek oso ongi tratatu nautela, Eskualdeak primeran tratatu nau, hain ongi, eze donostiar herriminak berehala ahaztu eta “txaketaz” aldatu nuen, Kantauriko lanbro, zirimiri eta grisura guztiak utzi eta argi mediterraneoari atxiki nintzaion, Arabako Errioxako beroari, ardoari, alaitasunari, azken hamaika mila egunetan automedikatzeko hartu ditudan “betiereko gaztetasunaren elixirraren” osagai ezin hobeak.\n“Betiereko gaztetasunaren elixir” horrek funtzionatu egin du nirekin, seguru diotsuet, eta horren froga da sano eta sasoian nagoela, “gazte”, gogotsu, nire une intelektualik onenean, heldutasunak ematen duen barne bake horrekin, legealdi honetan mahastizainentzat eta Diputazioarentzat lanean jarraitzeko motibatuta, eta beharbada 2020 edo 2021era arte…\nDagoeneko ezeren bila ez dabilenaren apaltasunaz lanean jarraitu, Arabako Errioxa zoragarri honek eman didan guztitik zerbait itzultzeko asmoarekin.\nHerrialdeak eman didana itzuli. “Herritik jaso, herriari itzuli”. Zein gustuko dudan amona Nicolasa Lasak errepikatzen zidan Aita Barandiaranen esapidea, hura ere ataundarra izanik.\nHori egin nahi izan dut urte hauetan guztietan: jende hauek eman didatenaren zati bat itzuli, nire funtzionario lanarekin itzuli, eskatu izan didatenean, eta eskatu ez didatenean nire idatziekin, liburuekin itzuli, Blog honekiko konpromisoarekin; konpromiso zaila, benetan diotsuet, intelektual “libre pentsalariaren” eta hamaika arau burokratikoren mende dagoen funtzionarioaren oreka ezinezko horretan.\nHorregatik, gaur aurre-erretiroa hartuko dut, banoa Diputaziotik, ulertzen dudalako “funtsezko une” honetan gehiago egin dezakedala Arabako Errioxaren alde kanpotik gero eta esklerotizatuago dauden erakundeen barrutik baino. Alegia, banoala burokraziatik, errutinatik… nire diputatuei argi azaldu diedan bezala baina ez oa Arabako Errioxatik, horrekin betiko konprometituta nago eta. Eta ez noa triste edo nekatuta ere, aldendu derrotismo oro, “topera” noa, pilak kargatuta, gogotsu.\nDespedidako artikulu hau argitaratzen denean utzita izango dut nire foru bulegoa, jada aurre-erretiratuta egongo naiz, eta hitzak berez ez dit ez bozkariorik ez beldurrik ematen, baizik eta bakea eta esker ona, besterik ez. Esker ona HOGEITA HAMABOST urte luze hauetan denbora batez pixka maite izan nauten mahastizain, ardogile, funtzionario eta politikarientzat, teknikari ona eta pertsona hobea izaten lagundu didazuen lagunen zerrenda luze horrentzat. Eskerrik asko, mila-mila esker, inoiz ez dizuet behar beste aldiz esan.\n“Frantsesen” erara noa nolabait, aitortzen dut, eta donostiarrak frantsesetik asko dugulako, baizik eta berezko herabetasunagatik, eta inoiz ez ditudalako despedidak maite izan. Baten bat haserretuko da nirekin azken lanegunean elkarrekin egon eta diodalako esan banindoala, baina kontua da nik hau ez dudala amaiera edo despedida bat bezala ikusten. Asko jota helbide elektronikoaren aldaketa, lehenago zena zelakoa, orain miguel.larreina@gmail.com izango delarik, telefonoa betikoa izango da eta zuentzat libre egongo da, beti bezala; horrenbestez, Arabako Errioxaren alde lan egiteko deitu nahi didanak oso erraz aurkituko nau.\nAdibidez, Diputaziotik kanpoko lehen egunetan, nire “benevol” lana izango da UNESCOk Arabako Errioxa-Sonsierra Ardogintzaren Kultura Ondare deklaratzea; proiektua zaila da, baina onura ugari ekar ditzake arabar mahastizain eta ardogileentzat. Asmoak buruhausteren bat eragin diezadake, baina maitasuna horrelakoa da, logika handirik gabe jardunarazten gaitu, eta kontua da irakurlea lerro hauek irakurtzen ari denean ni neure sanferminetako entzierro berezian korri egiten joango naizela, aditu, politikari eta katedratikoen kolektibo baten aurrean neu bakarrik, Arabako Errioxak Balio Unibertsal Bakana (BUB) duela frogatu nahian.\nNola iritsi ote naiz gehienek ikusten ez duten BUB bat ikustera? Zergatik ari naiz defendatzen “Donostiako Kontxak BUBa” duela? Zergatik gustatzen zait hainbeste arriskuak hartzea eta kausa zailak defenditzea? Ez dakit, beharbada Nicolas Larreinarengan eta etxeko gainerako zaharrengan egongo da “porrotez porrot amaierako garaipenera arte” joateko dudan zaletasun honen giltza.


Hazi-ekoizleek 50 urte estandar altua ospatzen dituzte - Potatoes News\nin Sindikatuak eta elkarteak, Europan\nEskoziako hazi-patata-ekoizleek 1970eko hamarkadan sortu zuten erakunde aitzindariak haziak ugaltzeko teknologiaren erabilera onena bultzatzeko 50. urteurrena ospatuko du asteburu honetan.\nPre Basic Growers Association, lehen Virus Tested Stem Cutting Growers Association, urteurrena gala afari batekin ospatuko du, Invernessen gaur gauean (azaroak 26).\nElkarteko 40 kide baino gehiagok kalitate handiko hazi-patataren lehen belaunaldiak ekoizten dituzte gaixotasunik gabeko milaka mini-tuberkuluetatik. Elkartea 1971n sortu zen, hazien ekoizpenaren estandar tekniko gorenak bultzatzeko helburuarekin.\n1,281ean Eskozian ekoizle homologatuek 852 hektareatan zehar oinarrizko aurreko 2021 hazi-labore hazi ziren, herrialdeko osasun-egoera handiko hazi-patata-laborearen hasierako stocketako batzuk eskainiz, mundu osoan ezaguna dena eta hazi gisa jardutea. Erresuma Batuko 4 mila milioi £ patata industria.\nBill Rennie idazkariak uste du elkartea industriako sektore guztiak bildu zituen patata ekoizleen lehen talde formala izan zela 1970eko hamarkadaren hasieran Aviemore-n urteroko konferentziak ezarri zituenean.\n"Bilkura hauek hazi ekoizleak, produktuen ekoizleak, patata ontziratzaileak eta prozesadoreak eta egungo zientzialari eta agronomo nagusiak elkartu ziren", esan zuen Renniek, eta hornikuntza-kate osoko sektoreen arteko lankidetzak, zalantzarik gabe, hobekuntzak ekarri zituela gaineratu zuen. Erresuma Batuko patataren kalitatea.\nEskoziako hazi-patata ekoizleak\n"Kideak ziren orduan, eta izaten jarraitzen dute, patata-ekoizleen artean teknikoki ezagutzen zirenen artean", esan zuen Renniek.\nElkarteak bere kideen kalitate goreneko ekoizpena bermatzen laguntzen du ohiko bilera teknikoen bidez, urteko ustiategien bisitak eta haziak ekoizten dituzten herrialdeetara noizbehinkako ikasketa-bisitetan. Azken urteotan Frantzia, Israel, Danimarka eta Herbehereetara bisitak egin dira. Elkarteak harreman estua du SASA zientzia agentziarekin eta hazien ikuskatzaileekin, eta hazien ziurtapenerako eskakizunei buruz aldizka kontsultatzen dute.\nDuela gutxi, elkartea ere aktiboa izan da Defrarekin eta Eskoziako Gobernuarekin hazi-patataren inportazioa eta esportazioari buruzko eztabaidetan, Brexit-aren ostean EBko herrialdeetara hazi-patataren esportazioa gelditu ostean.\nEta erakundeak bi noranzkoetan mugarik gabeko merkataritzaren aldekoa izan bazen ere, bere pisua jarri zuen EBtik haziak inportatzeko debekuaren atzean, Eskoziako eta Erresuma Batuko haziak Europara esportatu ezin baziren.\nGaur egun, erakundeko kideak ere parte hartzen dute, industriako beste sektore batzuekin batera, aurretik kuotadunen erakundeak egiten zituen lan-eremu gako batzuei eutsi nahian. AHDB.\nIkerketa-arlo batzuk laguntzen jarraitzea espero da, baina litekeena da erakundearen enfasi nagusia hazi-patatentzako Safe Haven Schemeko estandarrak mantentzea izatea, eta horrek estandar zehatzak betetzen dituen kalitate handiko hazia soilik erabiltzen dela ziurtatzen du. Erresuma Batuan hazitako laboreetarako.\nIrlanda EBko legedian ofizialki aitortzen den eremu txikietako bat da hazi-patata ekoizteko goi-mailako hazi-eremu gisa, herrialdea aske dagoelako patata-gaixotasun garrantzitsuetatik. Bien bitartean, Erresuma Batuan, Defrako bozeramaileak. esan zuen: "EBri ere presionatzen jarraitzen dugu bere jarrera berrazter dezan, bere araudiarekin bat, Britainia Handiko hazi-patatak EBra inportatzeko". Nekazarien Batasun Nazionalak (NFU) Scotland-ek esan zuen Erresuma Batuko gobernuak EBko hazien inportazioei baimenik ez zabaltzeko hartutako erabakiak baliokidetasuna adosteko eta Eskoziako hazi-patataren esportazioak berriro hastea ahalbidetuko dituen elkarrizketei bultzada berria ematea espero duela.\nTags: merkatuanPatata hazleakpatataren sektoreapatata hazien sektorea\nCBC News: Kensingtongo bizilagunek patata-merkataritzaren etetearen ondorioak sentitzen dituzte dagoeneko


«Maitatu zuen etsaiak» | rufino iraola garmendia\n← Abaltzisketa bizirik\nAdimenaren balioa →\n«Maitatu zuen etsaiak»\nPublicado el febrero 22, 2016\tpor kafarnaum\nBosgarren antitesia. Aurrekoak bezalaxe, kontraste puruan emana dago. Torak, ordea, ez zuen agintzen arerioa gorrotatu edo gaitzestekorik. Are gehiago, Toran badira testuak laguntzera gonbidatzen dutenak (Ex 23,4-5; Prov 25,21-22). Agian, semitismo bat da. Honela ulertu beharko litzateke: «Ez zaude arerioa maitatzera behartua».\nNolanahi ere, esanahia erraz hartzen da: Jainkoaren antzekoak izateko eskatzen ari da. Alde horretatik, judutar batentzat, aitarenganako maitasunak obeditzea eta imitatzea inplikatzen zuen.\nMaitasun dohainekoaz mintzatzen zaigu Jesus. Ez du bereizketarik egiten, Haren maitasunak onak eta gaiztoak, denak besarkatzen ditu, zuzenak eta bide okerretik dabiltzanak.\nEz du itxurarik eta sinesgarritasunik honek: «Maitatzen nautenak bakarrik maitatuko ditut nik». Egoismoaren esparruan murgiltzea da buru-belarri. Maitasunak ez dauka zerikusirik kalkuluekin, interesekin, ezta borondatearekin ere. Konprenitzetik sortzen da maitasuna, eta ez-separazioaren ziurtasun moduan bizi da. Nire esku ezkerrak eskuina maite du ziurtasun batean oinarrituta: bere gorputz propioa da. Hurkoa gure identitatearen parte moduan ikusten dugunean −beste NI bat bezala ikusten dugunean− biziko dugu dohaintasuna.\nHori da perfekzioa. Mateo oso urrutira doa. Nola izan daiteke inor Jainkoa bezain perfektua? Lukasek, adibidez, ‘perfekzioaren’ ordez ‘errukia’ (miserikordia) itzultzen du: «Izan errukitsuak zuen Aita den bezalaxe» (Lk 6,36).\nEgia esateko, termino ez-bateragarriak dira ‘gizatia’ eta ‘perfektua’. Den guztiarekin onarpena da perfekzioa. Ez gaude perfektuak izatera behartuak, konpletuak izatera baizik: dena besarkatu. Geure burua osotasun moduan ikusten dugunean, orduan manifestatzen da asebetea.\n(Mt 5,43-48), 160220\nEsta entrada fue publicada en 1 Igandeko ebanjelioa, General Castellano y etiquetada 160220 larunbata. Guarda el enlace permanente.


Antipolitika, neoliberalismoaren onurarako | Iritzia | GARA Euskal Herriko egunkaria\nAfera da inoiz baino handiagoa dela botere faktikoen eragina, alderdiak eta politikariak pantaila gisa erabiltzen dituzten bitartean\nDenak berdintsuak dira, ez dut etxean boto paperik jaso nahi, soldata kendu behar zaie politikariei (guziei) beren lana ez dutelako egin… halako mezuak zabaltzen ari dira egunotan. Baten batek beste urrats bat eman eta politikaren kontrako diskurtsoak hedatzen ditu, to, ñabardurarik gabe, politikaren kontra! Arazoa politika da, nonbait, politika kaltegarria da, nazkagarria, eta paso egin behar dugu, beraz…\nUlergarriak dira erreakzio batzuk, egia esan. Azken urteotan Espainiako Erresuman gertatu denak nekea, zapuzketa eta haserrea piztu ditu. 78ko erregimenak ez du bere egonkortasuna bermatzeko gaitasunik, politika berria zaharra bezain zikin agertu da eta estatuak ez du nazioaniztasuna aitortzeko inolako asmorik, zentralizazio joera inboluzionista nagusitzen delarik, zerumugan egoera sozioekonomikoaren gainbehera agertzen den bitartean. Podemos eta PSOEren arteko saineteak hau guzia sintetizatu du, nolabait, jende askoren begietan.\nNago haserrearen jopuntua guziz okertuta dutela diskurtso batzuek, alta. Kontua ez da hainbat alderdi edota politikariren arduragabekeria eta botere egarria salatzea; bete-betean jotzen du hor kritikak, jakina. Afera da inoiz baino handiagoa dela botere faktikoen eragina, alderdiak eta politikariak pantaila gisa erabiltzen dituzten bitartean. Gure garaietako ezaugarria da boterea instituzioetatik eragile ekonomikoetara pasa izana. Hau da, besteak beste, neoliberalismoa. Espainiako Erresuman boteretsuak izan direnak are indartsuago daude orain, eta beren agenda desdemokratizazioa sakontzea da, eta horretarako herritarren desmobilizazioa eta autoritarismoaren banalizazioa behar dituzte.\nHobe genuke amua ez irenstea, antipolitikaren atzean zer eta neoliberalismoaren funtsa baitago: politikaren ukapena, kapitala jaun eta jabe bilakatuta, eliteek inolako oztoporik izan ez dezaten. Atzera egin eta dena betikoen eskuetan uztea ez da ideia ona.